open-index/open-wikipedia-markdown huggingface dataset:
জুয়ে পোৰা সোণ

**জুয়ে পোৰা সোণ** () হৈছে ২০০৪ চনৰ ৯ জানুৱাৰীত মুক্তি লাভ কৰা এখন অসমীয়া ভাষাৰ কথাছবি। ছবিখনৰ কাহিনী-চিত্ৰনাট্য-সংলাপ লিখাৰ লগতে পৰিচালনাৰ দায়িত্বও পালন কৰিছিল সঞ্জীৱ সভাপণ্ডিতে। ছবিখনে ভাৰতীয় পেনোৰামালৈ নিৰ্বাচিত হোৱাৰ লগতে ৰাষ্ট্ৰীয় চলচ্চিত্ৰ বঁটাৰ *পৰিৱেশ সংৰক্ষণ* শাখাতো শ্ৰেষ্ঠত্ব প্ৰদৰ্শন কৰিবলৈ সক্ষম হয়। ছবিখনৰ কেইটামান গুৰুত্বপূৰ্ণ চৰিত্ৰত আব্দুল মজিদ, যতীন বৰা, আৰু বীণা পটংগীয়াই অভিনয় কৰিছিল।

## কাহিনী
জুয়ে পোৰা সোণৰ কাহিনীটোৱে বিংশ শতিকাৰ অসমত ঘটা অবৈধ বিদেশী-প্ৰব্ৰজনৰ সমস্যাক চুই যায়। ৰাজস্থানৰ পৰা অহা মানৱ নামৰ ২৭ বছৰীয়া অসমীয়া যুৱকজন ঘৰলৈ অহাৰ নিশাটোতেই অবৈধ প্ৰব্ৰজনকাৰী আৰু ভূমিদখলকাৰীৰ ৰোষত পৰে। মানৱ আৰু মানৱৰ ককায়েকৰ পৰিয়ালটোৱে ততালিকে বৌয়েক প্ৰভাৰ দেউতাকৰ ঘৰলৈ যায়। প্ৰভাৰ দেউতাকে তেওঁলোকক নৈৰ কাষতে ঘৰ এটা সাজি থাকিবলৈ পৰামৰ্শ দিয়ে। প্ৰভাৰ গিৰিয়েক আৰু মানৱৰ ককায়েক কোশেশ্বৰে তেওঁৰ পৰামৰ্শ অনুসৰণ কৰে, আনহাতে মানৱে জব্দ হোৱা মাটিডোখৰ শ্ৰীযুত জৈনৰ সহায়ত উদ্ধাৰ কৰিবলৈ আগবাঢ়ে। দুৰ্ভাগ্যৰ কথা যে, মানৱে নিজৰ অভিযানত ব্যস্ত হৈ থকাৰ সময়তেই ককায়েকহঁতৰ ঘৰটো বানপানীয়ে বিনষ্ট কৰে। এতিয়া প্ৰভাই বিদ্যাধৰ নামৰ মানুহ এজনৰ ঘৰত বনকৰা মহিলা হিচাপে কাম কৰে। মানৱেও জৈনৰ নতুনকৈ সজা কাৰখানা এটাত নিযুক্তি লাভ কৰে। কিন্তু ইয়াৰ পাছতো সমস্যাৰ শেষ নহয়। প্ৰভাৰ ওপৰত বিপত্নীক বিদ্যাধৰৰ লোলুপ দৃষ্টি পৰে যিবোৰৰ পৰা ৰক্ষা কৰিবলৈ প্ৰভাই এক দুদোল্যমান মানসিক স্থিতিৰ লগত মোকাবিলা কৰিবলগীয়া হয়। প্ৰভাই অনুভৱ কৰে যে, এগৰাকী মহিলাই জীৱনৰ বিভিন্ন সময়ত এটা সবল স্থিতি প্ৰদৰ্শন কৰাটো দৰকাৰ। আনহাতে জৈন আৰু মানৱৰ নতুন কাৰখানাটোতো থলুৱা নিবনুৱাই এশ শতাংশ নিযুক্তিৰ দাবী তুলি পৰিস্থিতি ক্ৰমাৎ উত্তেজনাপূৰ্ণ কৰি ৰাখে। তেনে এক মুহূৰ্তত ব্যৱসায়ী জৈনে নিজৰ ব্যৱসায়িক লাভালাভৰ কথাহে ভাবে আৰু তাৰ ওপৰত ভিত্তি কৰিয়েই নিজা সিদ্ধান্ত লয়। তেনেতে বানপানী সাহায্য শিবিৰত লগ পোৱা বিদ্যাধৰৰ জীয়েক তৰাৰ লগত মানৱৰ সাক্ষাৎ হয়। তৰা এগৰাকী সংস্কৃতিৱান ছোৱালী। লাহে লাহে মানৱে অনুভৱ কৰে যে-আনৰ ওপৰত নিৰ্ভৰশীল হোৱাৰ পৰিৱৰ্তে তেওঁ এতিয়া নিজৰ ৰাস্তা নিজেই তৈয়াৰ কৰিব আৰু আত্ম-আৱিষ্কাৰৰ পথ অনুসৰণ কৰিব।

## অভিনয়ত

* আব্দুল মজিদ
* যতীন বৰা
* বীণা পটংগীয়া
* ৰূপশিখা
* লক্ষ্মী বৰঠাকুৰ
* উপকূল বৰদলৈ
* আৰতি বৰুৱা
* ৰিকি ঠাকুৰীয়া
* এম তীব্ৰেৱাল
* নিশান্ত বৰুৱা (শিশু শিল্পী)

## কলা-কুশলী
: (তথ্যপেৰাত নথকা)
* শব্দগ্ৰহণকাৰী- যতীন শৰ্মা
## সন্মান
ছবিখনে ৫১ সংখ্যক ৰাষ্ট্ৰীয় চলচ্চিত্ৰ মহোৎসৱত (২০০৪ চন) "পৰিবেশ, সংৰক্ষণ, পৰিৰক্ষণ" শিতানত শ্ৰেষ্ঠত্বৰ বঁটা অৰ্জন কৰিবলৈ সক্ষম হয়। পুৰস্কাৰ হিচাপে ছবিৰ পৰিচালক সঞ্জীৱ সভাপণ্ডিতে ৰজত কমল আৰু ৩০,০০০ টকা লাভ কৰে। ছবিখনৰ বিষয়ে কোৱা হৈছে-"The Award for the Best film on Environment Conservation/preservation goes to *Juye Poora Xoon* for its large-scale migration and the erosion of a way of life by floods and industrialization."

## তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:পৰিবেশ সংৰক্ষণ/পৰিৰক্ষণ শিতানত ৰাষ্ট্ৰীয় চলচ্চিত্ৰ বঁটা বিজয়ী শ্ৰেষ্ঠ ছবি
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:২০০০ দশকৰ অসমীয়া চলচ্চিত্ৰ
আকাশীতৰাৰ কথাৰে

**আকাশীতৰাৰ কথাৰে...** () হৈছে ২০০৩ চনৰ ১৪ নৱেম্বৰত মুক্তি লাভ কৰা এখন অসমীয়া ভাষাৰ কথাছবি। ছবিখনৰ কাহিনী-চিত্ৰনাট্য আৰু গৱেষণা হৈছে মঞ্জু বৰাৰ। চিত্ৰা কমিউনিকেচনচৰ বেনাৰত নিৰ্মাণ সম্পন্ন হোৱা ছবিখনৰ এটি গীতত কণ্ঠদান কৰি ছবিখনৰ সংগীত পৰিচালক তৰালি শৰ্মাই ৰাষ্ট্ৰীয় চলচ্চিত্ৰ প্ৰতিযোগিতাত শ্ৰেষ্ঠ নেপথ্য গায়িকাৰ সন্মান লাভ কৰিবলৈ সক্ষম হৈছিল।

## কাহিনী
ছবিখনৰ কাহিনী উচ্চশিক্ষিতা আৰু উচ্চাকাংক্ষী যুৱতী আকাশীতৰাৰ জীৱনৰ আধাৰত গঢ়ি উঠিছে। স্বাধীনচিতীয়া মনোভাৱৰ আকাশীতৰাই বৈবাহিক বান্ধোনত সাঙুৰ খোৱাৰ পাছতেই তেওঁৰ স্বতন্ত্ৰতাত বাধা আহি পৰে। স্বামী ৰাঘৱ চৌধুৰীৰ স্বেচ্ছাচাৰী
আৰু অবাঞ্ছিত ব্যৱহাৰে আকাশীতৰাৰ মৰ্যাদা প্ৰতিটো মুহূৰ্ততে বিনষ্ট কৰে। ব্যক্তিস্বাধীনতাৰ এনে অনাকাংক্ষিত অৱমূল্যায়নে আকাশীতৰাক ক্ৰমাৎ হতাশাগ্ৰস্ত কৰি তোলে আৰু বৈবাহিক জীৱনটোৰ পৰা তেওঁ লাহে লাহে পৃথক হৈ আহে।

## অভিনয় শিল্পী
* অপৰ্ণা দত্ত চৌধুৰী
* বিষ্ণু খাৰঘৰীয়া
* প্ৰাঞ্জল শইকীয়া
* অনুপ হাজৰিকা
* অংকুৰ বিষয়া
* ৰীণা বৰা
* পৰাগ বৰুৱা আদি।
## কলা-কুশলী
* ছবিখনৰ শব্দগ্ৰহণঃ যতীন শৰ্মা
* কলা নিৰ্দেশনাঃ ফটিক বৰুৱা

## সন্মান
* চেঞ্চৰ বৰ্ডৰ পৰা 'এ' প্ৰমাণপত্ৰ লাভ কৰা ছবিখনে আঞ্চলিক ভিত্তিত শ্ৰেষ্ঠ ছবিৰ ৰজত কমল বঁটা লাভ কৰে। ২০০৪ চনত অনুষ্ঠিত হোৱা ৫১ সংখ্যক ৰাষ্ট্ৰীয় ছবি মহোৎসৱত ছবিখনৰ পৰিচালক মঞ্জু বৰা আৰু প্ৰযোজক সংগীতা তামুলীয়ে পুৰস্কাৰ হিচাপে ৰজত কমলৰ লগতে ২০,০০০ টকাকৈ নগদ বঁটা লাভ কৰে। ছবিখনৰ প্ৰসংগত প্ৰশস্তি-পত্ৰত লিখা হয়, “”

* ছবিখনত মহাপুৰুষ মাধৱদেৱ বিৰচিত নামঘোষাৰ এটি কাকূতি ঘোষাত পৰম্পৰাগত শৈলীৰে কণ্ঠদান কৰা হয়। কণ্ঠদান কৰে ছবিখনৰ সংগীত পৰিচালক তৰালি শৰ্মাই। ইয়াৰ বাবে তেওঁ শ্ৰেষ্ঠ নেপথ্য গায়িকাৰ ৰাষ্ট্ৰীয় বঁটা লাভ কৰে। উল্লেখ্য যে, কোনোধৰণৰ বাদ্যযন্ত্ৰ ব্যৱহাৰ নকৰাকৈয়ে তেখেতে ছবিখনৰ সেই গীতটিত কণ্ঠদান কৰিছিল। পুৰস্কাৰ হিচাপে তেখেতে ৰজত কমলৰ লগতে ১০,০০০ টকাৰ নগদ বঁটা লাভ কৰে। তৰালি শৰ্মাক প্ৰদান কৰা প্ৰশস্তি-পত্ৰত লিখা আছে, “”

* ছবিখন ঢাকা আন্তৰ্জাতিক চলচ্চিত্ৰ উৎসৱত অডিয়েন্স এৱাৰ্ড লাভ কৰে।

## তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:২০০০ দশকৰ অসমীয়া চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
এম ইব্ৰাহিম আলি

**এম ইব্ৰাহিম আলি**()
(১৯১৭-১৯৭৫) আছিল অসমৰ এজন শিক্ষাবিদ আৰু সাহিত্যিক। তেওঁৰ জন্ম হয় দৰং জিলাৰ, 'মঙলদৈ'ৰ ছিপাঝাৰৰ ওচৰৰ শিঙিমাৰী গাঁৱত। 

## জীৱনৰ আদি ভাগ
ইম ইব্ৰাহিম আলিৰ জন্ম হয় ১৯১৭ চনত। তেওঁৰ পিতৃ মৰহুম আবিদ আলি আৰু মাতৃ আমিনা খাতুন। মঙলদৈ হাই স্কুলৰ অষ্টম শ্ৰেণীলৈকে পঢ়ি যোৰহাট নৰ্মাল স্কুলত নাম লগায়। পাছত প্ৰাইভেট পৰীক্ষাৰ্থী হিচাপে এম. এ. ডিগ্ৰী লাভ কৰে। 

## কৰ্ম জীৱন
এম ইব্ৰাহিম আলি আছিল এজন শিক্ষক, বিদ্যালয়ৰ উপ-পৰিদৰ্শক। তেওঁ সৈন্য বাহিনীৰ চাকৰিটো যোগদান কৰিছিল। তেওঁ এজন সাহিত্যিক হিচাপে আত্মপ্ৰকাশ কৰে। ১৯৫১ চনৰ পৰা চাৰিবছৰ কাল তেওঁ শিশু আলোচনী 'কাঁচিজোন'ৰ সম্পাদক আছিল। তেওঁ কবিতা, জীৱনী, উপন্যাস, শিশু-উপন্যাস আদি সাহিত্যৰ নানান দিশত মূল্যৱান অহিৰণা আগবঢ়ায়।  

## সাহিত্য
### কবিতা পুথি
* ‘চাহাৰা’ (১৯৪৭), 
*‘নিস্তব্ধ, বিষাদ’ (১৯৭৪)
### উপন্যাস
* ‘পৰী কুৱঁৱৰীৰ দেশত’ (১৯৫৫,)
* 'ৰাজদ্ৰোহী'
* 'মাটি আৰু সোণ'
* 'পুৱতি নিশাৰ অনামী তৰা'

### শিশু সাহিত্য
* ‘কাঁচিজোন’ (আলোচনী)
* ‘পৰী কুৱঁৰীৰ দেশত’ (শিশু উপন্যাস,১৯৫৫)
* 'কুমাৰী জেবুন্নিচা'
* 'চোহৰাব ৰুস্তম'

## বঁটা আৰু সন্মান
শিশু উপন্যাস ‘পৰী কুৱঁৰীৰ দেশত’ গ্ৰন্থৰ বাবে তেওঁ ৰাষ্ট্ৰপতিৰ পুৰস্কাৰ লাভ কৰে। 
## তথ্য উৎস

শ্ৰেণী:সাহিত্যিক
শ্ৰেণী:অসমীয়া কবি
সমাজতত্ত্ব

**সমাজতত্ত্ব** () হ'ল মানুহৰ সামাজিক আচৰণ, সমাজ, সামাজিক সমন্ধ, সামাজিক আন্তঃক্ৰিয়া আৰু সংস্কৃতিৰ বিষয়ে অধ্যয়ন কৰা বিষয়। ই হ'ল এক সমাজ বিজ্ঞান যি সামাজিক শৃংখলা আৰু সামাজিক পৰিবৰ্তনৰ বিষয়ে জ্ঞান অৰ্জন কৰিবৰ বাবে পৰীক্ষালব্ধ অনুসন্ধান আৰু সমালোচনাত্মক বিশ্লেষণৰ বিভিন্ন পদ্ধতি প্ৰয়োগ কৰে। সমাজতত্ত্বৰ গৱেষকসকলে প্ৰায়োগিক অৰ্থাৎ সামাজিক আঁচনি প্ৰস্তুত আৰু সামাজিক কল্যাণৰ বাবে অধ্যয়ন কৰাৰ লগতে সামাজিক প্ৰক্ৰিয়াসমূহৰ বিষয়ে তাত্বিক অধ্যয়ন কৰে। সমাজতত্ত্বৰ অধ্যয়নৰ বিষয়বস্তু সমাজৰ সূক্ষ্ম পৰ্যায়ৰ পৰা (কৰ্তা আৰু ব্যক্তিৰ আন্তঃক্ৰিয়া) বৃহৎ পৰ্যায়লৈ(সামাজিক পদ্ধতি আৰু সামাজিক সংৰচনা) অন্তৰ্ভুক্ত। মানুহৰ সকলো কাৰ্যকলাপেই সামাজিক সংৰচনা আৰু ব্যক্তিৰ পাৰস্পৰিক ক্ৰিয়া-প্ৰতিক্ৰিয়াত সংঘটিত হয়। সেয়ে সমাজতত্ত্বই ক্ৰমাগতভাৱে সমাজৰ অন্য বিষয় সমূহ যেনেঃ স্বাস্থ্য, চিকিৎসা ব্যৱস্থা, প্ৰতিৰক্ষা ব্যৱস্থা, ন্যায়ালয়, সংগীত, ইণ্টাৰনেট ইত্যাদি আৰু সংস্থাক ইয়াৰ অধ্যয়নৰ বিষয় কৰি লৈছে।

## বিষয় বস্তু
পৰম্পৰাগতভাৱে সমাজতত্ত্বৰ অন্তৰ্গত বিষয়বোৰ হ'ল- 
#সামাজিক স্তৰীকৰণ, 
#সামাজিক শ্ৰেণী, 
#সামাজিক গতিশীলতা, 
#সামাজিক আন্তঃক্ৰিয়া, 
#সামাজিক সংস্থা, 
#সামাজিক সমূহ, 
#সামাজিক পদ্ধতি, 
#সামাজিক শৃংখলা, 
#বিচ্যুতি, 
#প্ৰতিমান, 
#লিঙ্গ, ইত্যাদি। 

## সমাজতত্ত্বীয় অধ্যয়নৰ বিভাজন
সমাজতত্ত্বীয় অধ্যয়নক মূলতঃ দুটা ভাগত ভাগ কৰিব পাৰি। সেয়া হ'ল-

# ব্যষ্টিবাদী অধ্যয়ন (Micro Study)
# সমষ্টিবাদী অধ্যয়ন (Macro Study)

### ব্যষ্টিবাদী অধ্যয়ন
সমাজতত্ত্বৰ ব্যষ্টিবাদী অধ্যয়ন হ'ল সমাজৰ ক্ষুদ্ৰ পৰ্যায়ৰ অধ্যয়ন। সমাজৰ ক্ষুদ্ৰ পৰ্যায় হ'ল ব্যক্তিৰ ক্ৰিয়া আৰু আন্তঃক্ৰিয়া (সমাজতত্ত্বত যিহেতু ব্যক্তিক অধ্যয়ন কৰা নহয়) । গতিকে ব্যক্তিৰ ক্ৰিয়া আৰু আন্তঃক্ৰিয়াৰ ওপৰত ভিত্তি কৰি গঢ় লৈ উঠা সামাজিক ঘটনাৰ বিষয়ে অধ্যয়নেই হ'ল ব্যষ্টিবাদী অধ্যয়ন।

### সমষ্টিবাদী অধ্যয়ন
সমাজতত্ত্বৰ সমষ্টিবাদী অধ্যয়নে সমাজৰ বৃহৎ পৰ্যায়ত কৰা অধ্যয়নৰ কথা বুজায়। সাধাৰণতে ই সমাজৰ সংৰচনামূলক অধ্যয়নৰ ওপৰত গুৰুত্ব আৰোপ কৰে। সমাজৰ ব্যক্তিসকল বিভিন্ন পদবীত অধিষ্ঠিত হৈ থাকে আৰু এই পদবীসমূহ সংগঠিত কৰি একোটা সংৰচনা গঠন কৰে  সামাজিক নীতি-নিয়মে। গতিকে এই সংৰচনা ভিত্তিক যিকোনো সামাজিক ঘটনাৰ অধ্যয়নেই হ'ল সমষ্টিবাদী অধ্যয়ন।

## ব্যুৎপত্তি
সমাজতত্ত্বৰ ইংৰাজী প্ৰতিশব্দ Sociology শব্দটো লেটিন শব্দ socius যাৰ অৰ্থ হ'ল
 'সংগী' বা 'সমাজ' আৰু গ্ৰীক শব্দ logos যাৰ অৰ্থ হ'ল 'জ্ঞান'ৰ সংযোগত গঢ় লৈ উঠিছে ।

## সহায়ক গ্ৰন্থপঞ্জী
* The American Heritage Science Dictionary.2011.Random House.
* Dictionary of Social Sciences.2008.Calhoun,Craig(ed.).New York:Oxford University Press.
* Giddens,Anthony,Duneier,Mitchell,Applebaum,Richard.2007.Introduction to Sociology.Sixth Edition.New York:W.W.Norton and Company.Chapter 1.

## তথ্য সংগ্ৰহ

## বাহ্যিক সংযোগ

শ্ৰেণী:সমাজ বিজ্ঞান
মনোবৈজ্ঞানিক হ'ৰৰ

**মনোবৈজ্ঞানিক হ'ৰৰ** () হৈছে হ'ৰৰ (আতংকধৰ্মিতা) আৰু মনস্তাত্তিক কল্পকাহিনীৰ এটা উপশ্ৰেণী। এইধৰণৰ শ্ৰেণীত মানসিক, আৱেগিক, মনোবৈজ্ঞানিক স্থিতিটোক বিশেষভাৱে গুৰুত্ব দিয়া হয় আৰু তাৰ জৰিয়তে দৰ্শক-পাঠকক আতংকিত, বিৰক্ত আৰু অসহজ কৰিবলৈ প্ৰয়াস কৰা হয়। এই উপশ্ৰেণীটোক প্ৰায়েই মনোবৈজ্ঞানিক থ্ৰিলাৰ নামৰ আন এটা উপশ্ৰেণীৰ লগত সংযুক্ত কৰা হয়, আৰু প্ৰায়েই এই শ্ৰেণীটোৱে ৰহস্যধৰ্মী উপাদান; আৰু অস্থিৰ, বিশ্বাস-অযোগ্য আৰু বিৰক্তিকৰ মনোবৈজ্ঞানিক স্থিতিৰ ব্যৱহাৰ কৰে আৰু তাৰ জৰিয়তে উপস্থাপন তথা পটভূমিৰ উত্তেজনা, নাটকীয়তা, আখ্যান, মস্তিষ্কবিকৃতি বৃদ্ধি কৰে। ইয়াৰ জৰিয়তে সামগ্ৰিকভাৱে একধৰণৰ অপ্ৰীতিকৰ, উদ্বেগজনক আৰু বিৰক্তিকৰ বাতাৱৰণৰ সৃষ্টি হয়।

## উপন্যাস
থ'মাছ হেৰিছৰ উপন্যাস "দ্য ছাইলেন্স অৱ দ্যা লেম্বছ", ৰবাৰ্ট ব্লখেৰ উপন্যাস যেনে- "ছাইকো" আৰু "আমেৰিকান গথিক", ষ্টিফেন কিঙৰ উপন্যাস যেনে- "কেৰি", "মিজাৰি", "দ্য ছাইনিং" হৈছে মনোবৈজ্ঞানিক হ'ৰৰ উদাহৰণ। কল্পনাশ্ৰয়ী সাহিত্যৰ ক্ষেত্ৰত চাৰ্লি জেকচনৰ "উই হেভ অলৱেইছ লিভড ইন দ্য কেচল"ক প্ৰায়েই এখন মনোবৈজ্ঞানিক হ'ৰৰ হিচাপে চিহ্নিত কৰা হয়।

## ছবি
পৰম্পৰাগত আতংকধৰ্মী ছবিৰ পৰা মনোবৈজ্ঞানিক আতংকধৰ্মী ছবিক সাধাৰণতে পৃথককৈ ৰখা হয়। সাধাৰণতে আতংকধৰ্মী ছবিবোৰত জন্তু, দানৱ, ছিৰিয়েল কিলাৰ, বৰ্হিজগতৰ প্ৰাণীক ভয়ংকৰভাৱে আৰু বীভৎসৰূপত উপস্থাপন কৰা হয়। একেদৰে splatter বা slasher শ্ৰেণীৰ ছবিৰ পৰাও এই শ্ৰেণীৰ ছবি পৃথক; যিবোৰৰ আধাৰ হয় হিংসা নাইবা ৰক্তাক্তমূলক প্ৰভাৱ। মনোবৈজ্ঞানিক হ'ৰৰ ছবিৰ ভেটিটো তৈয়াৰ কৰা হয় পৰিৱেশৰ জৰিয়তে; য'ত সাধাৰণতে আজৱ শব্দ ব্যৱহাৰ কৰা হয় আৰু চৰিত্ৰৰ মনস্তাত্তিক ভয়বোৰক দৰ্শকৰ সমুখত উপস্থাপন কৰা হয়। পৰ্দাত সৃষ্টি হোৱা ভয়ৰ বিপৰীতে এইশ্ৰেণীৰ ছবিয়ে দৰ্শকৰ নিজা কল্পনাজগতখনতহে সংকটৰ সৃষ্টি কৰে। অৱশ্যে এইটো শ্ৰেণীৰে কিছুমান ছবিত আতংকসৃষ্টিকাৰী পাৰ্থিৱ উৎস থাকিব পাৰে, নতুবা ৰক্তাক্ত পৰিৱেশৰ সূচনা হ'ব পাৰে।

*দ্য ব্লেক কেট* (১৯৩৪) আৰু *কেট পিপল* (১৯৪২) নামৰ ছবি দুখনক সৰ্বপুৰণি মনোবৈজ্ঞানিক হ'ৰৰ ছবিৰ মৰ্যাদা দিয়া হয়।

ৰোমান পল'নস্কিয়ে পৰিচালনা কৰা দুখন বিশেষ ছবিক বিশুদ্ধ মনোবৈজ্ঞানিক হ'ৰৰ ছবি বুলি কোৱা হয়: *ৰিপালছন* (১৯৬৫) আৰু*ৰ'জমেৰিছ বেবি* (১৯৬৮). ষ্টেনলি কুবৰিকে ১৯৮০ চনত নিৰ্মাণ কৰা *দ্য ছাইনিং* নামৰ ছবিখন ওপৰত উল্লেখ কৰা ষ্টিফেন কিঙৰ একেনামৰ উপন্যাসৰ আধাৰত। এইখন ছবিকো এইটো শ্ৰেণীৰে এখন উল্লেখযোগ্য ছবি হিচাপে বিবেচিত কৰা হয়। জনাথন ডেমিয়ে পৰিচালনা কৰা *দ্য ছাইলেন্স অৱ দ্যা লেম্বছ* (১৯৯১) হৈছে মনোবৈজ্ঞানিক হ'ৰৰ ছবিৰ আৰু এটা উদাহৰণ। অৱশ্যে এইখন ছবিত থ্ৰিলাৰৰ বৈশিষ্ট্যসমূহো পৰিলক্ষিত হয়। এইটো শ্ৰেণীৰ কেইখনমান শেহতীয়া ছবি হৈছে- ডাৰেন এৰনোফেস্কিৰ *ব্লেক শ্বান* (২০১০), "দ্য বাবডুক" (২০১৪), *ইট ফলৌছ* (২০১৫), জৰ্দান পিলেৰ *গেট আউট* (২০১৭), *হেৰিডিটেৰি* (২০১৮), *দ্য লাইটহাউছ* (২০১৯) আদি।

*গিয়াল্লো* (giallo) নামৰ ইটালী ছবিৰ শ্ৰেণীটোত সাধাৰণতে মনোবৈজ্ঞানিক হ'ৰৰ বা মনোবৈজ্ঞানিক হ'ৰৰৰ উপাদান ব্যৱহৃত হয়। এছিয়াৰ দেশসমূহতো এইটো উপশ্ৰেণীৰ ছবি দেখিবলৈ পোৱা যায়। জাপানৰ হ'ৰৰ ছবিক সাধাৰণতে *জে-হৰৰ* (J-horror) বুলি জনা যায়। এই শ্ৰেণীতো সচৰাচৰ মনোবৈজ্ঞানিক হ'ৰৰৰেই বৈশিষ্ট্য পৰিলক্ষিত হয়। উল্লেখযোগ্য উদাহৰণ হৈছে- *ৰিং* (১৯৯৮) আৰু *জু-অন* চিৰিজ। কোৰিয়াৰ হ'ৰৰ ছবিক *কে-হৰৰ* বুলি কোৱা হয়। উদাহৰণস্বৰূপে *এ টেল অৱ টু চিছটাৰ্ছ* (২০০৩), *হানছেল এণ্ড গ্ৰিটেল* (২০০৭), আৰু *হুইছপাৰিং কৰিডৰছ্* (১৯৯৮)। ফিলিপাইনৰ এখন প্ৰভাৱশালী মনোবৈজ্ঞানিক হ'ৰৰ ছবি হৈছে *কিছাপমাতা* (Kisapmata, ১৯৮১)।

## তথ্যসূত্ৰ

শ্ৰেণী:সাহিত্য
শ্ৰেণী:চলচ্চিত্ৰ
আমাৰ সময়

**আমাৰ সময়**  এখন অসমীয়া ভাষাৰ সাপ্তাহিক বাতৰি কাকত। ‘সূৰ্যোদয় গোষ্ঠী’ৰ দ্বাৰা প্ৰকাশিত এই কাকতখন বৰ্তমান মাজুলীৰ পৰা প্ৰতি দেওবাৰে প্ৰকাশ পাই আহিছে। কাকতখন প্ৰথম প্ৰকাশ পাইছিল ২০২০ চনৰ ৫ জানুৱাৰী তাৰিখে।

## সমল
সাপ্তাহিক আমাৰ সময় কাকতখনে অসমক কেন্দ্ৰ কৰি উত্তৰ পূবক সামৰি সমগ্ৰ ভাৰতবৰ্ষৰ বিষয়ে লগতে কিছু পৰিমাণে আন্তৰ্জাতিক বাতৰি, আলোকচিত্ৰ আদি প্ৰকাশ কৰি আহিছে।

মুঠ ১৪ পৃষ্ঠাজোৰা আমাৰ সময় কাকতখনে বাতৰি আৰু ভিন্ন বিষয় বস্তুৰ ওপৰত গুৰুত্ব আৰোপ কৰি প্ৰত্যেকটো পৃষ্ঠা শ্ৰেণীকৰণ কৰিছে।

পৃষ্ঠাসমূহ সাধাৰণতে মুখ্য পৃষ্ঠা, খবৰ, প্ৰবন্ধ, সম্পাদকীয়, কাব্যবৃষ্টি (কবিতাৰ পৃষ্ঠা), ৰংঘৰ (শিশু উপযোগী বিশেষ লেখা), সানমিহলি, আঞ্চলিক বাতৰি আদিৰ লগতে মাহটোৰ প্ৰতিটো সংখ্যাত এটি বিশেষ পৃষ্ঠা বিদ্যাদৰ্পণ (শিক্ষাৰ্থীৰ বাবে), নৱপ্ৰজন্মৰ সময় (মহাবিদ্যালয় আৰু বিশ্ববিদ্যালয় পৰ্যায়ৰ ছাত্ৰ-ছাত্ৰীৰ বাবে) আৰু খ্যাত-অখ্যাত জীৱনী, শিল্পবাৰ্তা (এক সাক্ষাৎকাৰ) আদি কেইবাটাও ভাগত বিভক্ত কৰা হৈছে।

## তথ্য সংগ্ৰহ

শ্ৰেণী:অসমৰ সংবাদ পত্ৰ‎
পাণ্ডৱ

**পাণ্ডৱ** () হৈছে দীৰ্ঘতম হিন্দু মহাকাব্য মহাভাৰতৰ কেন্দ্ৰীয় চৰিত্ৰ, যিসকলে কুৰুক্ষেত্ৰত হস্তিনাপুৰৰ সিংহাসনৰ বাবে সিহঁতৰ ভাই কৌৰৱসকলৰ বিৰুদ্ধে মহাভাৰত যুদ্ধ কৰিছিল। যাক কুৰুক্ষেত্ৰ যুদ্ধ বুলি কোৱা হয়৷ তেওঁলোকৰ নাম- যুধিষ্ঠিৰ, ভীম, অৰ্জুন, নকুল আৰু সহদেৱ। তেওঁলোক হস্তিনাপুৰৰ ৰজা পাণ্ডু আৰু তেওঁৰ দুই পত্নী কুন্তী আৰু মাদ্ৰীৰ পুত্ৰ আছিল। পাঁচ পাণ্ডৱৰ পত্নী আছিল দ্ৰৌপদী; ইয়াৰোপৰি যুধিষ্ঠিৰৰ আৰু এগৰাকী পত্নী আছিল দেৱীকা, ভীমৰ আৰু দুগৰাকী পত্নী আছিল ভালন্ধৰা আৰু হিড়িম্বী; অৰ্জুনৰ আৰু ৩ গৰাকী পত্নী আছিল, নাম উলূপী, চিত্ৰাংগদা আৰু সুভদ্ৰা।

## ব্যুৎপত্তি

'পাণ্ডৱ' শব্দটি 'পাণ্ডু' শব্দৰ পৰা আহিছে, যাৰ অৰ্থ হ’ল “পাণ্ডুৰ বংশধৰ।” পাণ্ডৱৰ বিশেষণসমূহ হ’ল-

* পাণ্ডুপুত্ৰ () - পাণ্ডুৰ পুত্ৰ
* পাণ্ডৱকুমাৰ () - পাণ্ডৱকুমাৰ।
* কৌন্তেয় () - কুন্তীৰ পুত্ৰ (যুধিষ্ঠিৰ, ভীম, অৰ্জুন)।
* মাদ্ৰেয় () - মাদ্ৰীৰ পুত্ৰ (নকুল আৰু সহদেৱ)।

## পঞ্চপাণ্ডৱ

*যুধিষ্ঠিৰ
*ভীম
*অৰ্জুন
*নকুল
*সহদেৱ

## তথ্য সংগ্ৰহ

## বাহ্যিক সংযোগ
* 
* The Mahābhārata of Vyasa, translated from Sanskrit into English by Kisari Mohan Ganguli and published online at sacred-texts.com

শ্ৰেণী:মহাভাৰতৰ চৰিত্ৰ
পূজা শৰ্মা

**পূজা শৰ্মা** () এগৰাকী ভাৰতীয় টেলিভিচনৰ অভিনেত্ৰী আৰু মডেল যিয়ে ষ্টাৰপ্লাছৰ 'মহাভাৰত'ত দ্ৰৌপদীৰ চৰিত্ৰত আৰু কালাৰ্চ টিভিৰ 'মহাকালী - অন্ত হী আৰম্ভ হ্যে'ত মহাকালী/পাৰ্ৱতীৰ চৰিত্ৰত অভিনয়ৰ বাবে জনাজাত।

## কৰ্মজীৱন
### সমাৰোহ
শৰ্মাই ফেমিনা মিচ ইণ্ডিয়া ২০০৬ সংস্কৰণৰ শীৰ্ষ ১০ ফাইনালিষ্টৰ ভিতৰৰ এগৰাকী আছিল। তেওঁ সমাৰোহত ‘মিচ বিউটিফুল হেয়াৰ্‌’ উপশিৰোনামো লাভ কৰিছিল।

### টেলিভিচন
শৰ্মাই তেওঁৰ কলেজীয়া দিনবোৰত দূৰদৰ্শন আৰু জুম টিভিৰ এটি ক্ৰীড়া-ভিত্তিক ট’ক শ্ব’ত আঁতধৰোঁতা (anchor) হিচাপে কাম কৰিছিল। ২০১২ চনত ষ্টাৰ প্লাচৰ 'তেৰী মেৰী লাভ ষ্ট’ৰিজ'ৰ জৰিয়তে তেওঁ অভিনয় জীৱনৰ পাতনি মেলিছিল, য’ত তেওঁ এটি খণ্ডত চিয়া বেহলৰ চৰিত্ৰত অভিনয় কৰিছিল। ২০১৩ চনত, তেওঁ ষ্টাৰ প্লাচৰ 'মহাভাৰত'ত দ্ৰৌপদীৰ চৰিত্ৰত অভিনয় কৰিছিল। শ্ব’টো সমালোচনামূলক আৰু বাণিজ্যিকভাৱে সফল হৈছিল। শ্ব’ত তেওঁ অভিনয় বাবে বহু প্ৰশংসিত হৈছিল আৰু তেওঁ ব্যাপক খ্যাতি আৰু জনপ্ৰিয়তা অৰ্জন কৰিছিল। শ্ব’টো ২০১৪ চনৰ আগষ্টত শেষ হৈছিল। ২০১৪ চনৰ শেষৰ পিনে, তেওঁক বিগ মেজিকৰ ব্যংগাত্মক শ্ব’ ‘আজব গজব ঘৰ জামাই’ত লক্ষ্মীৰ ভূমিকাত দেখা গৈছিল। ২০১৫ চনত, তেওঁক ষ্টাৰ প্লাচৰ 'দোষ্টি... ইয়াৰিয়ান... মনমাৰজিয়া'ত কেমিঅ’ এপিয়াৰেঞ্চ হিচাপে দেখা গৈছিল।

টেলিভিচনত আঢ়ৈ বছৰ অনুপস্থিতিৰ পিছত, ২০১৭ চনত শৰ্মাক কালাৰ্চ টিভিৰ 'মহাকালী - অন্ত হী আৰম্ভ হ্যে'ত মহাকালী/পাৰ্ৱতীৰ ভূমিকাত অভিনয় কৰা দেখা গৈছে। অনুষ্ঠানটো 'মহাভাৰত'ৰ দৰে সফল নহ’ল যদিও দৰ্শকসকলোৰ মাজত জনপ্ৰিয় হৈছিল। ২০১৮ আৰু ২০১৯ চনত তেওঁ এটি শ্ব’ত কণ্ঠ নিগৰাইছিল আৰু তিনিটা শ্ব’ত তেওঁ বৰ্ণনা (narrated) কৰিছে।

## মিডিয়া
শৰ্মাই ইণ্ডিয়ান টেলিভিচন ২০১৭ৰ "টাইমচ্‌ অফ ইণ্ডিয়া"ত Top 20 Most Desirable Women ৰ তালিকাত ১৭ নম্বৰত আছিল।

## টেলিভিচন

; কণ্ঠশিল্পী হিচাপে

## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
অপৰ্ণা দীক্ষিত

**অপৰ্ণা দীক্ষিত** (; জন্ম ২০ অক্টোবৰ ১৯৯১) এগৰাকী ভাৰতীয় টেলিভিচন অভিনেত্ৰী। ২০১৩ চনত ষ্টাৰপ্লাছৰ পৌৰাণিক ধাৰাবাহিক 'মহাভাৰত'ত তেওঁ অম্বিকাৰ চৰিত্ৰৰ জৰিয়তে আত্মপ্ৰকাশ কৰিছিল। তেওঁ লাইফ অকেৰ নাটক চিৰিজ 'কেলাশ'ত দেৱীকা গৰেৱালৰ চৰিত্ৰত সৰ্বাধিক পৰিচিত হৈছিল আৰু টেলিভিচন ধাৰাবাহিক 'পবিত্ৰ ৰিস্তা' আৰু 'ইয়ে দিল সুন ৰাহা হ্যে'ত অভিনয় কৰিছিল। তেওঁ চনী টিভিৰ ২০১৭ চনৰ চিৰিজ 'পোৰস'ত আলেকজাণ্ডাৰ দ্যা গ্ৰেটৰ পত্নী ৰুক্সানাৰ চৰিত্ৰত অভিনয় কৰিছিল। তেওঁ কালাৰ্চ টিভিৰ শ্ব’ 'বেপানাহ প্যাৰ'ত বাণীৰ চৰিত্ৰত উপস্থিত হৈছিল। বৰ্তমান তেওঁ ডংগল টিভিৰ শ্ব’ 'প্যাৰ কি লুকা ছুপি'ৰ মুখ্য ভূমিকা ৰচনা কৰিছে।

## জন্ম পৰিচয়
দীক্ষিতে ১৯৯১ চনৰ ২০ অক্টোবৰত উত্তৰপ্ৰদেশৰ আগ্ৰাত জন্মগ্ৰহণ কৰে।

## প্ৰাৰম্ভিক জীৱন
দীক্ষিতে তেওঁৰ শিক্ষা জীৱন আগ্ৰাৰ *হোলী পাব্লিক স্কুল*ৰ পৰা আৰম্ভ কৰে। তেওঁ ভৌতিক বিজ্ঞানত (অনাৰ্চ) বিএছচি ডিগ্ৰী দিল্লী বিশ্ববিদ্যালয়ৰ পৰা লয়।

## টেলিভিচন

## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
হিপ্পোলাইট পিক্সি

**হিপ্পোলাইট পিক্সি** (en-Hippolyte Pixii) (১৮০৮-১৮৩৫) আছিল পেৰিছ, ফ্ৰান্সৰ এগৰাকী সঁজুলি-নিৰ্মাতা আৰু অভিযন্তা৷ ১৮৩২ চনত তেওঁ পৰিৱৰ্তী প্ৰৱাহচালিত প্ৰথমটো বৈদ্যুতিক জেনেৰেটৰৰ আৰ্হি সাজি উলিয়ায়৷ ইয়াৰ বাবে তেওঁ মাইকেল ফাৰাডেৰ বিদ্যুৎ-চুম্বকীয় আৱেশৰ তত্ত্ব ব্যৱহাৰ কৰিছিল৷  পিক্সিৰ সঁজুলিটো আছিল এটা ঘূৰ্ণনশীল চুম্বক৷ চুম্বকটো এটা হস্ত ক্ৰেংকেৰে (Hand Crank Mechanism) কাৰ্যক্ষম কৰা হৈছিল, য'ত চুম্বকৰ উত্তৰ আৰু দক্ষিণ মেৰু দুটা লোহাৰ কুণ্ডলীৰ ক'ৰৰ ওপৰেৰে পাৰ হৈ গৈছিল৷ প্ৰতিটো মেৰু কুণ্ডলীৰ ওপৰেৰে পাৰ হৈ যাওঁতে এটা বৈদ্যুতিক স্পন্দনৰ সৃষ্টি হৈছিল৷ পিক্সিয়ে উদ্ভাৱন কৰিছিল যে, কুণ্ডলীৰ দক্ষিণ মেৰুৰ পৰা উত্তৰ মেৰুলৈ আহোঁতে বিদ্যুতৰ দিশৰ সলনি হয়৷ পৰৱৰ্তী পৰ্যায়ত, আণ্ড্ৰে মেৰি এম্পিয়েৰৰ পৰামৰ্শ অনুযায়ী পিক্সিয়ে কমুটেটৰ নামৰ সঁজুলিটোৰ ব্যৱহাৰ কৰি সঁজুলিটোৰ পৰা একমুখী প্ৰৱাহো উৎপাদন কৰিবলৈ সক্ষম হৈছিল৷ সেইসময়ত পৰিৱৰ্তী প্ৰৱাহতকৈ একমুখী প্ৰৱাহকহে অগ্ৰাধিকাৰ দিয়া হৈছিল৷ যদিও পিক্সিয়ে বিদ্যুৎ-চুম্বকীয় আৱেশৰ বিষয়টো সুগভীৰভাৱে বুজি পোৱা নাছিল, তথাপিও তেওঁ সজা সঁজুলিটোৱে পৰৱৰ্তী সময়ত কিছুমান উন্নত সঁজুলি নিৰ্মাণৰ বাবে বাট মোকলাই দিলে৷ 

## লগতে চাওক
* মাইকেল ফেৰাডে

## তথ্য সংগ্ৰহ


শ্ৰেণী: বিজ্ঞান
শ্ৰেণী: বৈদ্যুতিক শক্তি
শ্ৰেণী: মৃত ব্যক্তি
শ্ৰেণী: বিদ্যুৎ
শ্ৰেণী: বৈদ্যুতিক ক্ষেত্ৰৰ লগত জড়িত ব্যক্তি
জলবিদ্যুৎ

**জলবিদ্যুৎ** () হৈছে জলশক্তিৰ পৰা উৎপাদন হোৱা বিদ্যুৎ। ২০১৫ চনৰ তথ্য মতে, পৃথিৱীৰ সৰ্বমুঠ বিদ্যুৎ উৎপাদনৰ প্ৰায় ১৬.৬%য়েই হৈছে জলবিদ্যুৎ। আনহাতে, নৱীকৰণযোগ্য বৈদ্যুতিক শক্তিৰ প্ৰায় ৭০%য়েই হৈছে জলবিদ্যুৎ। অনুমান কৰা হৈছে, পৰৱৰ্তী ২৫ বছৰলৈকে জলবিদ্যুতৰ পৰিমাণ প্ৰতিটো বছৰতে ৩.১%কৈ বাঢ়ি থাকিব।

পৃথিৱীৰ ১৫০খন দেশত জলবিদ্যুৎ প্ৰকল্প আছে। তাৰে ভিতৰত, ২০১৩ চনত এছিয়া-প্ৰশান্ত ক্ষেত্ৰই গোলকীয় উৎপাদনৰ প্ৰায় ৩৩% জলবিদ্যুৎ উৎপাদন কৰিছিল। জলবিদ্যুৎ উৎপাদনৰ তালিকাত চীনৰ স্থান শীৰ্ষত আছে। ২০১৩ চনত চীনদেশে ৯২০ টেৰাৱাট-ঘণ্টা জলবিদ্যুৎ উৎপাদন কৰিছে, যিটো আছিল তেওঁলোকৰ ঘৰুৱা ব্যৱহাৰৰ প্ৰায় ১৬.৯% বিদ্যুৎ শক্তি।

জলবিদ্যুৎ প্ৰকল্পৰ ব্যয় কম। কয়লা আৰু গেছৰ দৰে জলবিদ্যুৎ প্ৰকল্প এটাই পানীৰ খৰচ (Consume) নকৰে। ১০ মেগাৱাটতকৈ ডাঙৰ প্ৰকল্প এটাৰ পৰা উৎপাদিত হোৱা এক ইউনিট বিদ্যুতৰ খৰচ আমেৰিকান মূল্যৰ হিচাপত ৩ৰ পৰা ৫ চেণ্ট (২৩-৩৮ পইছা) হ'ব পাৰে। এনেধৰণৰ প্ৰকল্পত বান্ধ আৰু জলভাণ্ডাৰ এটা থাকে, যিয়ে ইয়াক বিদ্যুতৰ নমনীয় উৎস হিচাপে গঢ়ি তোলে। কিয়নো উৎপাদিত কৰিবলগীয়া বিদ্যুৎ সময় আৰু পৰিস্থিতিবিশেষে সঘনাই সলনি কৰিব পাৰি। জলবিদ্যুৎ প্ৰকল্প এটা আৰম্ভ হৈ যোৱাৰ পাছত কোনোধৰণৰ পোনপটীয়া অপচয়ৰ (Waste) সৃষ্টি নহয়। সাধাৰণতে ফটো-ভলটেইক উৎপাদন আৰু জীৱাশ্মচালিত শক্তিকেন্দ্ৰৰ তুলনাত জলবিদ্যুতে কম পৰিমাণৰ গ্ৰীনহাউচ গেছ সৃষ্টি কৰে। অৱশ্যে জলবিদ্যুৎ প্ৰকল্পৰ কেতবোৰ নেতিবাচক দিশো আছে। প্ৰসংগক্ৰমে ক'ব পাৰি যে, জলভাণ্ডাৰত যদি প্ৰয়োজনাধিক পানী জমা কৰি ৰখা হয়, তেন্তে তলেৰে বৈ যোৱা জলভাণ্ডাৰটোৰ নদীৰ অংশ শুকাই যাব পাৰে। সেইকাৰণে অধিকাংশ জলবিদ্যুৎ প্ৰকল্পই বছৰৰ বিশেষ সময়ত জমা পানীৰ কিছু অংশ এৰি দিবলগীয়া হয়। যদিহে পানীহে সঠিক হাৰত এৰি দিয়া নহয়, তেন্তে নিম্নাংশ জলৰ পৰিমাণ কমি যাব আৰু পশু তথা উদ্ভিদকুলৰ জীৱন বিপদাপন্ন হ'ব।

## তথ্যসূত্ৰ

শ্ৰেণী:শক্তি
শ্ৰেণী:বিদ্যুৎ শক্তি
শ্ৰেণী:নবীকৰণযোগ্য শক্তি
গাম-ক'ভিড-ভেক

**গাম-ক'ভিড-ভেক** (; ) হৈছে ৰাছিয়াৰ Gamaleya Research Institute of Epidemiology and Microbiologyয়ে উদ্ভাৱন কৰা ক'ভিড-১৯ৰ এবিধ প্ৰতিষেধক। এই প্ৰতিষেধকটো Ministry of Health of the Russian Federationত ২০২০ চনৰ ১১ আগষ্টত পঞ্জীয়ণ কৰা হৈছিল। ২০২০ চনৰ ৮ আগষ্টলৈকে এই প্ৰতিষেধকৰ ক্লিনিকেল ট্ৰাইল প্ৰকাশ কৰা হোৱা নাছিল। জাৰ্মান বাতৰি কাকত Der Tagesspiegelৰ মতে ভাৰত, ব্ৰাজিল, চৌদি আৰৱ আদি কুৰি খনতকৈও অধিক দেশে এই প্ৰতিষেধকৰ প্ৰতি আগ্ৰহ প্ৰকাশ কৰিছে।

## ইতিহাস
**গামালয়া ৰিছাৰ্চ চেণ্টাৰ অৱ এপিডাৰমিঅ'লজি এণ্ড মাইক্ৰ'বায়লজি**য়ে ২০২০ চনৰ মে' মাহত কোনো পাৰ্শক্ৰিয়া নথকা কভিড−১৯ৰ এটা প্ৰতিষেধক প্ৰস্তুত কৰি থকাৰ কথা ঘোষণা কৰিছিল।

২০২০ চনৰ ১ আগষ্টত ৰাছিয়াৰ স্বাস্থ্য মন্ত্ৰী মিখাইল মোৰাস্কোয়ে প্ৰতিষেধকৰ "ক্লিনিকেল ট্ৰায়েল সম্পন্ন হ'ল" বুলি সাংবাদিকৰ আগত প্ৰকাশ কৰে।

২০২০ চনৰ ১১ আগষ্টত ৰাছিয়াৰ ৰাষ্ট্ৰপতি ভ্লাডিমিৰ পুটিনে তৃতীয় পৰ্যায়ৰ পৰীক্ষণ সম্পন্ন হোৱাৰ আগতেই প্ৰতিষেধকৰ অনুমোদন প্ৰদানৰ কথা ঘোষণা কৰে। ২০২০ চনৰ অক্টোবৰত ৰাছিয়াত প্ৰতিষেধক প্ৰদানৰ আশা কৰা হৈছে আৰু বৈদেশিক বজাৰত এই প্ৰতিষেধকৰক "স্পুটনিক V (Sputnik V)" বুলি নামকৰণ কৰা হ'ব। ৰাছিয়া আৰু অন্য দেশৰ বিশেষজ্ঞসকলে তৃতীয় পৰ্যায়ৰ পৰীক্ষা সম্পূৰ্ণ নকৰাকৈ অনুমোদন জনোৱা বাবে সুৰক্ষাৰ নীতি পালন কৰাৰ পৰামৰ্শ আগবঢ়াইছে, কিয়নো তৃতীয় পৰ্যায়ত এই প্ৰতিষেধকৰ সফলতাৰ হাৰ মাত্ৰ ৪০% আছিল।

## বিৱৰণ
গামালয়াৰ প্ৰতিষেধকটো হৈছে একপ্ৰকাৰৰ ভাইৰেল ভেক্টৰ প্ৰতিষেধক। ই মানৱ এডেন'ভাইৰাছ (adenovirus) — এবিধ সাধাৰণ পানী লগা জ্বৰৰ ভাইৰাছ — ছাৰ্ছ কভ ২ ভাইৰাছৰ স্পাইক প্ৰ'ট্ৰিনৰ সৈতে সংলগ্ন কৰি এক অসংক্ৰমণ প্ৰতিক্ৰিয়াৰ উদ্দীপন সৃষ্টি কৰে। "ইবলা ভাইৰাছৰ বিপক্ষে কাৰ্যকৰী, লগতে MERS virusৰ প্ৰতিষেধক" উদ্ভাৱন কৰা বুলি দাবী কৰা একেটা চৰকাৰী পৰীক্ষাগাৰতে **গাম-কভিড-ভেক**ৰ উদ্ভাৱন কৰা হৈছে।

## সংস্কৰণসমূহ
* Gam-COVID-Vac Lyo

## প্ৰতিক্ৰিয়া
২০২০ চনৰ ১০ আগষ্টত সংবাদ মাধ্যমত প্ৰকাশিত বাতৰি মতে, বায়েৰ (Bayer), এষ্ট্ৰাজেনেকা (AstraZeneca), নভাৰটিছ (Novartis) ইত্যাদি বৃহৎ বায়ফাৰ্মাচিউটিকেল কোম্পানীৰ সৈতে জড়িত ৰাছিয়াৰ Association of Clinical Trials Organizations এ এই ভেকচিনৰ তৃতীয় পৰ্যায়ৰ ক্লিনিকেল ট্ৰাইলৰ সফলতা লাভ নকৰালৈকে ইয়াৰ পঞ্জীয়নৰ স্থিতি পিছুৱাই নিবলৈ প্ৰস্তাৱ আগবঢ়াইছে।

## তথ্য সংগ্ৰহ

শ্ৰেণী:ক'ভিড-১৯
শ্ৰেণী:প্ৰতিষেধক
ধৰ্মপুস্তক

**ধৰ্মপুস্তক** প্ৰথম অসমীয়া ছপা পুথি; ই বাইবেলৰ অসমীয়া অনুবাদ। শ্ৰীৰামপুৰৰ মিছনেৰী উইলিয়াম কেৰিৰ উদ্যোগত ১৮১৩ চনত নগাঁও জিলাৰ কলিয়াবৰৰ নিবাসী আত্মাৰাম শৰ্মাই বাইবেলৰ *নিউ টেষ্টামেণ্ট*খন *ধৰ্মপুস্তক* নামেৰে অসমীয়ালৈ ভাঙনি কৰে। ৮৬৪ পৃষ্ঠাৰ এই গ্ৰন্থখন ছপাবৰ বাবে অতি পাতল তুলাপাত ব্যৱহাৰ কৰা হৈছিল। বৰ্তমান এই গ্ৰন্থখনৰ প্ৰকৃত সংস্কৰণটো লণ্ডনৰ ব্ৰিটিছ গ্ৰন্থাগাৰত সংৰক্ষিত কৰি ৰখা হৈছে। ১৮৩৩ চনত পুনৰায় উইলিয়াম কেৰিৰ উদ্যোগত আত্মাৰাম শৰ্মাই বাইবেলৰ *অল্ড টেষ্টামেন* খনো *ধৰ্মপুস্তক* (আদিভাগ) নামেৰে অসমীয়ালৈ অনুবাদ কৰে। ১২০০ পৃষ্ঠাৰ এই গ্ৰন্থখন ৩৯টা অধ্যায়ত সম্পূৰ্ণ কৰা হৈছিল। ৩৯টা অধ্যায় মানে বাইবেলৰ পুৰণি নিয়মৰ ৩৯ খন পুস্তক।

## বৰ্ণৰ ব্যৱহাৰ
ধৰ্মপুস্তকত অসমীয়া **ৰ** আৰু **ৱ** আখৰ দুটাৰ ব্যৱহাৰ আছিল। ১৮১৩ চনত ছপা ধৰ্মপুস্তকৰ **ৰ** আখৰৰ দুটা ৰূপ আছিল **ৰ** আৰু **ৰ**।

## ধৰ্মপুস্তকৰ ওপৰত ভিন্নজনৰ মত
*নন্দ তালুকদাৰৰ মতে, "অসমীয়া ছপা গ্ৰন্থখনিৰ আখৰৰ গঢ় ভালেখিনি সাঁচিপতীয়া আখৰৰ গঢ়ৰ।" 
*মহেশ্বৰ নেওগৰ মতে, "ছপাখানাৰ হৰফ পুৰণি অসমীয়া লিপি নহয়, বৰং শ্ৰীৰামপুৰত মুদ্ৰণ কৰাৰ সম্পৰীক্ষাৰ এই কালছোৱাৰ কোনো ছপা বঙলা হৰফৰে ই প্ৰকাৰভেদ।"
*উপেন্দ্ৰনাথ গোস্বামীৰ মতে, "মিছনেৰী সকলে অসমীয়াত ধৰ্মপুস্তক ছপাওঁতে সাঁচিপতীয়া পুথিৰ আখৰৰ আৰ্হিতে ছপা কৰে। পিছত সাঁচিপাতৰ মাত্ৰ কৃ, হু, হৃ, কু আখৰকেইটাৰ পুৰণি ৰূপৰ সলনি কৰাত সেই লিপি সম্পূৰ্ণ আধুনিক ৰূপত পৰিণত হ'ল।"

## তথ্য সংগ্ৰহ

শ্ৰেণী:অসমীয়া গ্ৰন্থ
ফুটুকলা

**ফুটুকলা** (*Indian Rhododendron*) ই এক গুল্মজাতীয় উদ্ভিদ। এই উদ্ভিদ বিধৰ অন্যান্য নাম সমূহ হৈছে- ফুটকলা, বনতেজপাত ইত্যাদি। ই এবিধ বনৌষধি। সাধাৰণতে এই গছ বিধ বনৰীয়া। বাটৰ কাষ, এৰাবাৰী, বাকৰি আদি ঠাইত এই গছবিধ গজে। ই সাধাৰণতে পাহাৰ বা ওখ ঠাইত বেচিকৈ গজে। ভাৰত, বাংলাদেশৰ বাদেও এই গছ বিধ দক্ষিণ-পূব এচিয়াৰ মালয়েছিয়া, ইণ্ডোনেছিয়া ইত্যাদি দেশ সমূহতো পোৱা যায়। 

## বৰ্ণনা
এই গাছবিধৰ উচ্চতা সাধাৰণতে ১-৩ মিটাৰ পৰ্যন্ত হয়। দেখাত তেজপাতৰ দৰে পাতবোৰৰ দৈঘ্য ৪-১১ চেণ্টিমিটাৰ আৰু প্ৰস্থ ১-২ চেণ্টিমিটাৰ পৰ্যন্ত হয়। পাতত ৫ৰ পৰা ৭ ডাললৈকে মুখ্য শিৰা থাকে। পাতবোৰ সাধাৰণতে খহটা। ইয়াৰ ফুলবোৰ গাঢ় বা পাতল বেঙুনীয়া ৰঙৰ। ফল ৰঙচুৱা ভিতৰত ক'লা, পকিলে ফল ফাটি যায়। ফলবোৰ খোৱাৰ যোগ্য। এই গছৰ ফল খালে দাঁতত ৰঙা ৰঙ ধৰে বাবে এই গছক দাঁত ৰঙা বুলিও কোৱা হয়। 

## ব্যৱহাৰ

বনৌষধি হিচাপে এই গছৰ ব্যৱহাৰ হয়। কোষ্ঠকাঠিন্য ৰোগৰ লগতে কেন্সাৰ, হৃদ ৰোগৰ বাবেও স্থানীয়ভাৱে এই গছৰ ব্যৱহাৰ হয়। ইয়াৰোপৰি পেটৰ বিষ, দাঁতৰ বিষ, উচ্চ ৰক্তচাপ চৰ্ম ৰোগ, মধুমেহ ইত্যাদি ৰোধৰ বাবেও এই গছ ঔষধি হিচাপে ব্যৱহাৰ হয়। অসমীয়া তথা বিভিন্ন লোক সাহিত্যত এই গছৰ নামৰ উল্লেখ দেখা যায়। এই গছৰ পাত জনজাতীয় পাৰম্পৰিক দেশীয় সুৰা প্ৰস্তুত কৰিবলৈ ব্যৱহাৰ কৰে। এৰাবাৰীৰ দৰে পৰিত্যক্ত ঠাইত এই গছবোৰ অধিক পৰিমাণে গজে বাবে অসমীয়া লোক সমাজত এই গছত প্ৰেত থাকে বুলি বিশ্বাস কৰে। এই গছৰ পাত বা ডালত এবিধ পতংগই মুখৰে থুঁইৰ দৰে ফেন কিছুমান উলিয়াই। অসমীয়া লোকে এয়া জখিনিৰ থুঁই বুলি সৰু ল'ৰা-ছোৱালীক ভয় খুৱায়।

## তথ্যসূত্ৰ

শ্ৰেণী:উদ্ভিদজগত
মুকেশ আম্বানী

**মুকেশ ধীৰুভাই আম্বানী** (জন্ম ১৯ এপ্ৰিল ১৯৫৭) এগৰাকী ভাৰতীয় ধনকুৱেৰ ব্যৱসায়ী, ৰিলায়েন্স ইণ্ডাষ্ট্ৰীজ লিমিটেডৰ মুৰব্বী তথা মেনেজিং ডাইৰেক্টৰ, জন হিতৈষী আৰু ভাৰতৰ আটাইতকৈ ধনী ব্যক্তি। ফৰ্চুন গ্লোৱেল-৫০০ত অন্তৰ্ভুক্ত ৰিলায়েন্স ইণ্ডাষ্ট্ৰীজ লিমিটেড বজাৰ মূল্যৰ ফালৰ পৰা ভাৰতৰ আটাইতকৈ মূল্যবান কোম্পানী। ইয়াৰ লগতে ২০২০ চনৰ ২৮ জুলাই তাৰিখ মতে তেওঁ ফৰ্বছৰ তালিকা অনুসৰি ৮১.৬ বিলয়ন আমেৰিকান ডলাৰ অৰ্থমুল্যৰে এছিয়া মহাদেশৰ আটাইতকৈ ধনী তথা বিশ্বৰ পঞ্চম স্থানৰ ধনী ব্যক্তি।

## তথ্য উৎস

## বাহ্যিক সংযোগ
* 
* ৰিলায়েন্স ইণ্ডাষ্ট্ৰীজ ৱেবচাইটত মুকেশ আম্বানীৰ বিষয়ে
* ফৰ্বছৰ ৱেবচাইটত মুকেশ আম্বানীৰ বিষয়ে
* 

শ্ৰেণী:ভাৰতৰ ব্যক্তি
শ্ৰেণী:ভাৰতৰ ব্যৱসায়ী
আৰ্যমান - ব্ৰহ্মাণ্ড কা যোদ্ধা

**আৰ্যমান - ব্ৰহ্মাণ্ড কা যোদ্ধা** () হ’ল দূৰদৰ্শন কেন্দ্ৰৰ দ্বাৰা সম্প্ৰচাৰিত এখন ভাৰতীয় চুপাৰহিৰ’ স্পেচ সম্পৰ্কীয় ধাৰাবাহিক। ইয়াৰ বেনাৰ মুকেশ খান্নাই তেওঁৰ ভীষ্ম ইণ্টাৰনেচনেলৰ দ্বাৰা প্ৰযোজনা কৰিছিল, যিয়ে ইয়াৰ আগত ১৯৯৭ চনৰ ভাৰতীৰ প্ৰথম টেলিভিচন ধাৰাবাহিক চুপাৰহিৰ’ শক্তিমানৰ চৰিত্ৰত অভিনয় কৰিছিল। ই এতিয়ালৈকে কম সময়ৰ ভিতৰত সকলোতকৈ ব্যয়বহুল ভাৰতীয় টেলিভিচন নাটকৰ ৰেকৰ্ড ধাৰণ কৰিছে।

## অভিনয়ত

## সংগীত
শিৰোনামৰ গীতটো লক্ষ্মীকান্ত-প্যাৰেলালৰ প্যাৰেলাল ৰামপ্ৰসাদ শৰ্মাই দিছিল। তেওঁৰ মতে, উদ্বোধনী থিমটোত (opening theme) ভাৰতীয় সুৰ আৰু পাশ্চাত্য সংগীতৰ মাজৰ এটা ভাৰসাম্য সংমিশ্ৰণ আছে।

## সম্প্ৰচাৰ
নাটকৰ আৰম্ভণি ২০০২ চনৰ ১৪ জুলাইত ডি ডি নেশ্যনেলত হৈছিল। ২০০৬ চনৰ গ্ৰীষ্ম কালত ইয়াৰ খণ্ডসমূহ জেটিক্সত পুনঃ সম্প্ৰচাৰ কৰা হৈছিল।

## লগতে চাওক
* শক্তিমান

## তথ্য সংগ্ৰহ

## বাহ্যিক সংযোগ
* 
*Aryaman episodes ইউটিউবত

শ্ৰেণী:হিন্দী ভাষাৰ দূৰদৰ্শন ধাৰাবাহিক
ভূমন্যু

**ভূমন্যু** () মানে হ’ল সম্ৰাট। ভূমন্যু আছিল ভাৰতৰ প্ৰথম সম্ৰাট ভৰতৰ উত্তৰসূৰি। ভূমন্যুক পৰৱৰ্তী সময়ত ভাৰতৰ সম্ৰাট কৰা হৈছিল আৰু তেওঁৰ বংশটো মহাভাৰতৰ গল্পৰ লগত জড়িত।

## মহাভাৰতত ভূমন্যু
প্ৰথম ভাৰতীয় বংশীয় সম্ৰাট ভৰতৰ ভূমন্যু নামে এটি পুত্ৰ আছিল। তেওঁ ভিটাথা (Vitatha) নামে পৰিচিত। মহাভাৰতৰ আদি পৰ্বত ভূমন্যুৰ জন্ম সম্পৰ্কে দুটা ভিন্ন কাহিনী কোৱা হৈছে। প্ৰথম কাহিনী কৈছে যে, ভৰত কাশী ৰাজ্যৰ ৰজা সৰ্বসেনৰ কন্যা সুনন্দক বিবাহ কৰাইছিল আৰু তেওঁৰ পুত্ৰৰ নাম আছিল ভূমন্যু। দ্বিতীয় কাহিনী অনুসৰি, ভূমন্যু ঋষি ভৰদ্বাজ ভৰতৰ বাবে কৰা যজ্ঞৰ পৰা জন্মগ্ৰহণ কৰিছিল।

## তথ্য সংগ্ৰহ

## বাহ্যিক সংযোগ
* ভৰতৰ পুত্ৰ (ইংৰাজী ভাষাত)

শ্ৰেণী:মহাভাৰতৰ চৰিত্ৰ
জৰ্জ ৱেষ্টিংহাউছ

**জৰ্জ ৱেষ্টিংহাউছ কনিষ্ঠ** (George Westinghouse Jr.) (৬ অক্টোবৰ, ১৮৪৬- ১২ মাৰ্চ, ১৯১৪) আছিল এগৰাকী আমেৰিকান উদ্যোগী আৰু অভিযন্তা; যাক বিদ্যুৎ শক্তি উদ্যোগৰ এগৰাকী অগ্ৰদূত বুলি অভিহিত কৰা হয়৷ তেওঁ ৰেলৱে বায়ু ব্ৰেকৰ সৃষ্টি কৰিছিল৷ মাত্ৰ ১৯ বছৰ বয়সতে তেওঁ প্ৰথমটো পেটেণ্ট (Patent) লাভ কৰিছিল৷ ১৮৮০ৰ দশকৰ আৰম্ভণিৰ কালছোৱাত ৱেষ্টিংহাউছে বিদ্যুৎ শক্তিৰ বিতৰণৰ ক্ষেত্ৰখনত পৰিৱৰ্তী প্ৰৱাহে সূচনা কৰিব পৰা সম্ভাৱনাপূৰ্ণ সফলতাৰ কথা অনুধাৱন কৰিছিল আৰু তাৰবাবে তেখেতে নিজৰ সমস্ত সমল আৰু চিন্তা এই উদ্যোগটো গঢ়ি তুলিবলৈ ব্যৱহাৰ কৰিছিল৷ ইয়াৰ ফলত তেওঁ থমাছ আলভা এডিছনৰ লগত প্ৰত্যক্ষ প্ৰতিযোগিতাত লিপ্ত হৈছিল, কাৰণ এডিছনে বিদ্যুৎ বিতৰণৰ বাবে একমুখী প্ৰৱাহৰহে পোষকতা কৰিছিল৷ ১৯১১ চনত ৱেষ্টিংহাউছে *আমেৰিকান ইনষ্টিটিউট্ অৱ ইলেকট্ৰিকেল ইঞ্জিনিয়াৰ্ছ (AIEE)* ৰ পৰা *এডিছন পদক* লাভ কৰিছিল৷ পৰিৱৰ্তী প্ৰৱাহৰ বিকাশৰ লগত জড়িত হোৱাৰ বুদ্ধিদীপ্ত সাফল্যৰ বাবে তেওঁক এই সন্মান আগবঢ়োৱা হৈছিল৷
## প্ৰাৰম্ভিক জীৱন
নিউ ইয়ৰ্কৰ চেণ্ট্ৰেল ব্ৰীজত ১৮৪৬ চনত জৰ্জ ৱেষ্টিংহাউছৰ জন্ম হৈছিল৷ তেওঁৰ পিতৃ আছিল জৰ্জ ৱেষ্টিংহাউছ জ্যেষ্ঠ আৰু মাতৃ আছিল এমেলিন (ভেডাৰ)৷ দেউতাকৰ এখন যন্ত্ৰৰ দোকান আছিল৷তেখেতৰ পূৰ্বপুৰুষসকল জাৰ্মানীৰ ৱেষ্টফেলিয়াৰ পৰা আহিছিল৷ তেওঁলোকে প্ৰথমতে ইংলেণ্ডত প্ৰৱেশ কৰিছিল আৰু পৰৱৰ্তী সময়ত আমেৰিকালৈ প্ৰব্ৰজন কৰিছিল৷ তেওঁলোকৰ উপাধিটো ৱেষ্টিংহাউছেন (Westinghausen)ৰ পৰা ইংৰাজীকৃত কৰা হৈছিল৷ যুৱ অৱস্থাৰ পৰাই, ৱেষ্টিংহাউছে যন্ত্ৰপাতি আৰু ব্যৱসায়ত প্ৰতিভাৰ স্বাক্ষৰ দাঙি ধৰিছিল৷ পোন্ধৰ বছৰ বয়সত, আমেৰিকাৰ গৃহযুদ্ধৰ সূচনা হোৱাৰ পৰত, ৱেষ্টিংহাউছ নিউ ইয়ৰ্ক ৰাষ্ট্ৰীয় প্ৰতিৰক্ষা বাহিনীত তালিকাভুক্ত হয়৷ পিতৃ-মাতৃয়ে অনুৰোধ কৰাৰ পাছতহে ৱেষ্টিংহাউছে ঘৰলৈ ওভতি আহে৷ ১৮৬৩ চনৰ এপ্ৰিলত, ৱেষ্টিংহাউছে পুনৰ প্ৰতিৰক্ষা বাহিনীত যোগদান কৰিবলৈ পিতৃ-মাতৃক খাটনি ধৰে৷ পৰিণতিস্বৰূপে এইবাৰ ৱেষ্টিংহাউছে ১৬তম নিউ ইয়ৰ্ক অশ্বাৰোহী বাহিনীৰ M কোম্পানীত যোগদান কৰে আৰু কৰ্পৰেল পৰ্যায়লৈকে পদোন্নতি লাভ কৰে৷  ১৮৬৪ চনৰ ডিচেম্বৰ মাহত, তেওঁ সেনাবাহিনীৰ পৰা পদত্যাগ কৰে আৰু আমেৰিকা যুক্তৰাষ্ট্ৰীয় নৌসেনাত যোগদান কৰে৷ তাত তেখেতে *USS Muscoota*ৰ কামানবাহী নাঁৱত তৃতীয় সহকাৰী অভিযন্তা হিচাপে কৰ্মনিৰ্বাহ কৰে আৰু যুদ্ধৰ শেষলৈকে নিজৰ দায়িত্ব পালন কৰে৷  ১৮৬৫ চনৰ আগষ্টত, সামৰিক সেৱাৰ পৰা অব্যাহতি লৈ তেওঁ নিউ ইয়ৰ্কৰ ছেনেকডাটিত থকা পৰিয়ালৰ মাজলৈ উভতি আহে আৰু ইউনিয়ন কলেজত নামভৰ্তি কৰে৷ কিন্তু পাঠ্যক্ৰমৰ প্ৰতি তেওঁ আকৰ্ষণ হেৰুৱায় আৰু প্ৰথম বৰ্ষতে শিক্ষানুষ্ঠানৰ পৰা ওলাই আহে৷

ৱেষ্টিংহাউছে প্ৰথমটো উদ্ভাৱন মাত্ৰ ১৯ বছৰ বয়সতে সম্পন্ন কৰে৷ সেইটো আছিল এটা ঘূৰ্ণীয়মান বাষ্প ইঞ্জিন (rotary steam engine) তেওঁ "ৱেষ্টিংহাউছ ফাৰ্ম ইঞ্জিন"টোও বিকশিত কৰে৷ ২১ বছৰ বয়সত, তেওঁ এটা "কাৰ ৰিপ্লেচাৰ" (car replacer) সাজে-যাৰদ্বাৰা পথচ্যুত হোৱা ৰে'ল-বাহনক নিৰ্দেশিত কৰিব পৰা যাব৷ ইয়াৰ লগতে তেওঁ এটা *reversible frog* সাজি উলিয়ায়৷ ই হৈছে ৰেলপথ ছুইছৰ লগত ব্যৱহাৰ হোৱা একধৰণৰ যন্ত্ৰ, যিয়ে এখন ৰে'লক দুটা ৰে'লপথৰ মাজৰ যিকোনো এটাৰে চলাত সহায় কৰে৷ 

## তথ্য সংগ্ৰহ
শ্ৰেণী: উদ্ভাৱক
শ্ৰেণী: আমেৰিকা যুক্তৰাষ্ট্ৰৰ ব্যক্তি
শ্ৰেণী: বৈদ্যুতিক ক্ষেত্ৰৰ লগত জড়িত ব্যক্তি
শ্ৰেণী: বৈদ্যুতিক শক্তি
শ্ৰেণী: ব্যৱসায়ী
শ্ৰেণী: মৃত ব্যক্তি
দীক্ষু শৰ্মা

**দীক্ষু শৰ্মা** এগৰাকী ভাৰতীয় সংগীতশিল্পী। তেওঁ অসমীয়া গীতৰ লগতে হিন্দী আৰু বঙালী গীততো কণ্ঠদান কৰিছে।

শ্ৰেণী:অসমৰ ব্যক্তি
শ্ৰেণী:অসমৰ কণ্ঠশিল্পী
কাৰ্ল' ৰ'ভেল্লী

**কাৰ্ল' ৰ'ভেল্লী** () এগৰাকী তাত্ত্বিক পদাৰ্থবিজ্ঞানী আৰু লেখক। ইটালী আৰু আমেৰিকা যুক্তৰাষ্ট্ৰত কৰ্মজীৱনৰ আৰম্ভণি কৰা কাৰ্ল' ৰ'ভেল্লীয়ে ২০০০ চনৰ পৰা ফ্ৰান্সত কাম কৰি আহিছে। তেওঁৰ কৰ্মই প্ৰকৃততে কোৱাণ্টাম গ্ৰেভিটিৰ ক্ষেত্ৰখনক সাঙুৰি লায়। তেওঁ‌ লুপ কোৱাণ্টাম গ্ৰেভিটি নামৰ তত্ত্বটোৰ এজন প্ৰতিষ্ঠাপক। ইতিহাস আৰু বিজ্ঞান-দৰ্শনৰ ক্ষেত্ৰখনলৈও তেখেতে অৱদান আগবঢ়াইছে।
তেওঁৰ *ছেভেন ব্ৰিফ লেছন্‌ছ অন্ ফিজিক্স* নামৰ জনপ্ৰিয় বিজ্ঞানভিত্তিক কিতাপখন প্ৰথমে ইটালিয়ান ভাষাত ২০১৪ চনত প্ৰকাশ পাইছিল। বৰ্তমানলৈকে এই গ্ৰন্থখন বিশ্বৰ ৫২টা ভাষালৈ অনুবাদ কৰা হৈছে। বিশ্বজুৰি গ্ৰন্থখনৰ এক মিলিয়নতকৈও অধিক ক'পী বিক্ৰি হৈছে।

## তথ্যসূত্ৰ

## বাহ্যিক সংযোগ

শ্ৰেণী:ইটালীৰ ব্যক্তি
শ্ৰেণী:পদাৰ্থ বিজ্ঞানী
শ্ৰেণী:তাত্ত্বিক পদাৰ্থ বিজ্ঞানী
সড়ক ২

**সড়ক ২** (, ) এখন হিন্দী ভাষাৰ চলচ্চিত্ৰ, যিখনক পৰিচালনা কৰিছে মহেশ ভট্ট আৰু প্ৰযোজনা কৰিছে মুকেশ ভট্ট। চলচ্চিত্ৰখন ভিশেশ ফিল্মচ্‌ৰ বেনাৰত নিৰ্মিত। চলচ্চিত্ৰখন ১৯৯১ চনৰ চলচ্চিত্ৰ 'সড়ক'ৰ পৰিশিষ্ট। চলচ্চিত্ৰখনৰ মুখ্য ভূমিকাত অভিনয় কৰিছে সঞ্জয় দত্ত, পূজা ভট্ট, আদিত্য ৰয় কাপুৰ আৰু আলিয়া ভট্ট। চলচ্চিত্ৰখনৰ মুখ্য চিত্ৰগ্ৰহণ ২০১৯ৰ এপ্ৰিলত আৰম্ভ হয় আৰু শ্বুটিং কৰা হয় ক্ৰমে উটি, মুম্বাই, মাইচূৰ আৰু উত্তৰাকাণ্ডত। চলচ্চিত্ৰখন ২০২০ চনৰ ২৮ আগষ্টত মুক্তি পাইছে।

২০২০ চনৰ ১২ আগষ্টত চলচ্চিত্ৰখনৰ ট্ৰেইলাৰ ইউটিউব চেনেল ফ’ক্সষ্টাৰ হিন্দীত প্ৰকাশিত হৈছিল আৰু মুক্তিৰ কিছু ঘণ্টাৰ পিছতে all time beating Jake Paul's It's Everyday Broৰ seventh-most disliked YouTube video লৈ পৰিগণিত হয়।

## অভিনয়ত

## মুক্তি
এই চলচ্চিত্ৰখন প্ৰথমে ২০২০ চনৰ ২৫ মাৰ্চত মুক্তিপাবলগীয়া আছিল, যদিও ২০২০ চনৰ ১০ জুলাইলৈকে আগবঢ়াই দিয়া হয়। শ্বুটিঙৰ সময়সূচী পুনৰ বঢ়াই দিয়া হয় কাৰণ COVID-19 মহামাৰী ল’কডাউনৰ বাবে শ্বুটিং কাৰ্য দেৰি হয়।

২০২০ চনৰ ২৯ জুনত ডিজনী+ হ’ট‌ষ্টাৰত আয়োজিত এখন আলোচনাত আলিয়া ভট্টই জনাইছিল যে, ২০২০ চনৰ ২৮ আগষ্টত ডিজনে+ হট্‌ষ্টাৰত বিশেষ ৰূপত চলচ্চিত্ৰখন মুক্তি দিয়া হ’ব।

## সংগীত

চলচ্চিত্ৰখনৰ সংগীত পৰিচালনা কৰিছে জিৎ গাংগুলী, অঙ্কিত তিৱাৰী, সমীদ মুখপাধ্যায়, উৰ্বি আৰু সুনীলজিৎয়ে। সংগীত ৰচনা ৰশ্মি বিৰাগ, বিজয় বিজৱাত, শব্বীৰ আহমেদ, সুনীলজিৎ আৰু শালু বৈশৰ।

## তথ্য সংগ্ৰহ

## বাহ্যিক সংযোগ
* 
* 

শ্ৰেণী:হিন্দী চলচ্চিত্ৰ
আৰ্‍নাই

**আৰ্‍নাই** একপ্ৰকাৰৰ কাপোৰ বিশেষ। ই বড়ো জনগোষ্ঠীৰ পৰম্পৰাগত বস্ত্ৰ।  হস্তচালিত  তাঁতশাল বা মেচিন শালৰ সহায়ত ইয়াক প্ৰস্তুত কৰা হয়। ই এখন সৰু স্কাৰ্ফ। ইয়াক পুৰুষ আৰু মহিলা উভয়ে পৰিধান কৰে। বড়ো পৰম্পৰা অনুসৰি আৰ্‍নাই পৰম্পৰাগতভাৱে পৰিধান কৰাৰ উপৰি, প্ৰিয়জনক উপহাৰ স্বৰূপে ভেদ কৰা হয়। বিভিন্ন দৈৰ্ঘ্যৰ আৰু কম পুতলৰ দুই আঁচুৰ ওপৰ পাৰিত ৰুচি সন্মত চানেকিৰে ফুল বচা আৰ্‍নাই বড়ো সংস্কৃতিৰ এক অপৰিহাৰ্য অংগ। ২০২৪ চনত বড়ো জনগোষ্ঠীৰ এই বস্ত্ৰবিধে ভৌগলিক সূচাংক অৰ্থাৎ জি আই টেগ লাভ কৰে। 

## ব্যৱহাৰ
আৰ্‍নাই প্ৰধানকৈ ডিঙিত মেৰিয়াই লোৱা কাপোৰ। ইয়াৰোপৰি বড়ো নৃত্য পৰিৱেশনৰ সময়তো আৰনাই ব্যৱহাৰ কৰা হয়।  প্ৰিয়জনক উৎসৱ ইত্যাদিত ইয়াক উপহাৰ স্বৰূপে প্ৰদান কৰা হয়। ডিঙিত মেৰিয়াই শীত নিবাৰণৰ বাবেও ইয়াক ব্যৱহাৰ কৰা হয়। পুৰণি কালত বড়োসকলে যুদ্ধৰ সময়ত এই আৰ্‍নাই কঁকালত বেল্টৰ দৰে বান্ধি লৈছিল।

## তথ্য সংগ্ৰহ

শ্ৰেণী:বস্ত্ৰ
শ্ৰেণী:বড়ো জনগোষ্ঠী
উপপাদ্য

**উপপাদ্য** () হৈছে জ্যামিতীয় প্ৰতিজ্ঞা। ইয়াক স্বতঃসিদ্ধ ভাৱে বা পূৰ্বে প্ৰতিস্থিত কোনো বিবৃতিৰ ভিত্তিত প্ৰমাণৰ দ্বাৰা সত্য বুলি গ্ৰহণ কৰা হয়। সেয়ে ই এক স্ব-স্বতঃসিদ্ধ বিবৃতি। উপপাদ্যবোৰ একোটা স্বতঃসিদ্ধৰ যুক্তিপূৰ্ণ ফলাফল, যাৰ এক বা একাধিক যুক্তিপূৰ্ণ প্ৰমাণ থাকে। এই প্ৰমাণে উপপাদ্য একোটাক ন্যায্যতা প্ৰদান কৰে। প্ৰমাণিত উপপাদ্যৰ বৈজ্ঞানিক ভিত্তি সমূহ পৰীক্ষণ মূলক।
প্ৰতিটো উপপাদ্যই দুটা অংশযুক্ত একোটা জটিল উক্তিৰ দ্বাৰা প্ৰকাশ কৰা হয়:
* **' (যদি)-ৰে আৰম্ভ হোৱা **' আৰু
* **' (গতিকে/তেন্তে)-ৰে আৰম্ভ হোৱা **'।
প্ৰথম অংশটোত প্ৰদত্ত চৰ্তটো উল্লেখ থাকে বা ই ইতিমধ্যে পূৰ্বানুমান ভিত্তিত প্ৰতিস্থিত। দ্বিতীয় অংশটো প্ৰমাণ কৰিব লগা অংশ বা অজ্ঞাত অংশ। ইয়াক মন্তব্য বা সিদ্ধান্ত গ্ৰহণ কৰিব লগা () বুলিও কোৱা হয়।

## প্ৰমাণৰ বিভিন্ন অংশ
যিকোনো এটা উপপাদ্যৰে বিধিসন্মত প্ৰমাণৰ ৬টা অংশ থাকে:
# উপপাদ্যটোৰ উক্তি
# চিত্ৰ ()
# পূৰ্বানুমান ()
# মন্তব্য/সিদ্ধান্ত গ্ৰহণ
# অংকন
# সু-শৃংখলীত প্ৰমাণ

## তথ্যসূূত্ৰ

শ্ৰেণী:গণিত
পন্থী নৃত্য

thumb|পন্থী নৃত্য
**পন্থী নৃত্য** ছত্তীছগঢ়ৰ সৎনামী সম্প্ৰদায়ৰ প্ৰধান নৃত্য। এই লোকনৃত‍্যত গভীৰ আধ‍্যাত্মিকতা আছে আৰু ভক্তৰ ভাৱনাৰ জোৱাৰো আছে। পন্থী সৎনামী জাতিৰ লোকসকলৰ পাৰম্পৰিক নৃত্য, যিসকল সৎনাম পন্থৰ অনুগামী হয়। এই পন্থৰ স্থাপনা ছত্তীছগঢ়ৰ গুৰু ঘাসীদাসে কৰিছিল। পন্থী গীতত গুৰু ঘাসীদাসৰ চৰিত্ৰ বৰ্ণন কৰি গোৱা হয়। ইয়াত আধ‍্যাত্মিক বাৰ্তাৰ লগতে মানৱ জীৱনৰ মহত্ত্ব প্ৰকাশ পায়। প্ৰত‍্যেক বছৰে ১৮ ডিচেম্বৰ তাৰিখে গুৰু ঘাসীদাসৰ জন্ম দিৱসৰ দিনা পন্থী গীত আৰু নৃত্য প্ৰদৰ্শন কৰা হয়। সেই দিনা জৈতখাম (জয় স্তম্ভ)-ৰ স্থাপনা কৰা হয় আৰু পৰম্পৰাগত পদ্ধতিৰে নাচ-গান কৰা হয়। ইয়াৰ মুখ্য বাদ্যযন্ত্ৰ হৈছে মাদল আৰু তাল।

এই নৃত্যত এগৰাকী মুখ্য নৰ্তক থাকে, যিজনে প্ৰথমে গীতটি আৰম্ভ কৰে আৰু যাক অন‍্য সমূহ নৰ্তকসকলে পুনৰাবৃত্তি কৰে আৰু নাচে। এই নৃত্য ধীৰ গতিৰে আৰম্ভ হয় আৰু গীত ও মৃদংগৰ লয় বা সুৰৰ সমান্তৰালকৈ গতি বৃদ্ধি পায়। ই মূলতঃ দ্ৰুতগতিৰ নৃত্য। সৎনামৰ স্মৰণ কৰি মণ্ডলাকৃতিত থিয় হৈ থকা পন্থী দলৰ নৰ্তকে সন্ত গুৰু ঘাসীদাস বাবাৰ স্তুতিত পন্থী গীতৰ আৰম্ভ কৰে। গীতৰ তালে তালে নৃত্যৰ মুদ্ৰাও সলনি হয় আৰু মাজে মাজে মানৱ মীনাৰৰ ৰচনা কৰে। এই সময়ছোৱাতো গীত, সংগীত ও নৃত্যৰ প্ৰবাহ চলি থাকে। প্ৰমুখ নৰ্তকজন মাজে মাজে 'অহা, অহা...' শব্দৰ উচ্চাৰণ কৰি নৰ্তকসকলক উৎসাহিত কৰে। গুৰু ঘাসীদাসৰ জয়ধ্বনিও লগোৱা হয়। কিছু কিছু অন্তৰালৰ পিছত প্ৰমুখ নৰ্তকে সুহুৰিও বজায়, যিয়ে নৃত্যৰ মুদ্ৰা সলনি কৰাৰ সংকেত দিয়ে।

বগা ৰঙৰ ধুতি, কমৰবন্দ আৰু ঘুঁঘৰু পিন্ধি নৰ্তকসকলে মৃদংগ আৰু তালৰ লয়ে লয়ে আংগিক চেষ্টা কৰি মন্ত্ৰ মুগ্ধ হৈ পৰে। সময়ৰ লগে লগে বেশভূষাত কিছু পৰিৱৰ্তন আহিছে।

দেৱদাস বনজাৰে এগৰাকী প্ৰতিষ্ঠিত পন্থী নৰ্তক। তেওঁ আৰু তেওঁৰ সহযোগীসকলে দেশ-বিদেশত এই নৃত্য প্ৰদৰ্শন কৰি আহিছে। দেৱদাস বনজাৰেদেৱৰ মৃত্যু হোৱাৰ পিছতো তেওঁৰ সহযোগীসকলে পন্থী নৃত্যক দেশ-বিদেশত প্ৰদৰ্শন কৰি জীয়াই ৰাখিছে। ছত্তীশগঢ়ৰ আন এগৰাকী পন্থী সাধক ড° ৰাধেশ‍্যাম বাৰলেক পন্থী নৃত্যৰ ধাৰাবাহিক বিকাশৰ কাৰণে ভাৰত চৰকাৰে ২০২১ বৰ্ষৰ "পদ্মশ্ৰী সন্মান" প্ৰদান কৰে।

## তথ‍্য সংগ্ৰহ

শ্ৰেণী:ভাৰতৰ নৃত্য
অৰ্জুন (ফিৰোজ খান)

**অৰ্জুন ফিৰোজ খান** () এগৰাকী ভাৰতীয় অভিনেতা, যিয়ে বি. আৰ. চোপ্ৰাৰ হিন্দী মহাকাব্যৰ টেলিভিচন ধাৰাবাহিক মহাভাৰতত অৰ্জুনৰ চৰিত্ৰত অভিনয় কৰাৰ বাবে পৰিচিত। এই ভূমিকাত সাফল্য পোৱাৰ পিছত, ফিৰোজ খানে পেশাগতভাৱে তেওঁৰ নাম অৰ্জুনলৈ পৰিৱৰ্তন কৰিছিল। তেওঁ কেইখনমান হিন্দী ভাষাৰ চলচ্চিত্ৰটো অভিনয় কৰিছে।

## প্ৰাৰম্ভিক আৰু ব্যক্তিগত জীৱন
ফিৰোজ খানৰ জন্ম ১৯ জানুৱাৰীত এটি মুছলমান পৰিবাৰত হয়। তেওঁ মুম্বাইৰ Smt. MMK College of Commerce and Economics -ৰ ছাত্ৰ আছিল। পিছত তেওঁ ইংলেণ্ডৰ অক্সফৰ্ড বিশ্ববিদ্যালয়লৈ যায় য’ৰপৰা তেওঁ পঢ়াশুনা সম্পূৰ্ণ কৰে।

তেওঁ কাশ্মীৰাৰ সৈতে বিবাহপাশত আবদ্ধ হয়। তেওঁ তিনিটা সন্তান গৰাকী- এগৰাকী ল’ৰা আৰু দুগৰাকী ছোৱালী। তেওঁৰ পুত্ৰ জিব্ৰান খানো এগৰাকী অভিনেতা।

## ফিল্ম’গ্ৰাফী
### চলচ্চিত্ৰ

### টেলিভিচন

## তথ্য সংগ্ৰহ

## বাহ্যিক সংযোগ
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
ধুতি

**ধুতি** বা **চুৰিয়া** হৈছে এক বস্ত্ৰ বিশেষ। ই ভাৰতীয় মূলৰ এক পৰম্পৰাগত কাপোৰ। ভাৰতীয় পুৰুষে দৈনন্দিনৰ বস্ত্ৰ হিচাপে বা পৰম্পৰাগত ভাৱে কোনো বিশেষ অনুষ্ঠান যেনে: বিবাহ ইত্যাদিত ধুতি পৰিধান কৰে। ভাৰতৰ বিভিন্ন স্থানত ইয়াক বিভিন্ন নামেৰে জনা যায়। পুৰুষ সকলে কঁকালৰ পৰা নিম্ন অংশ ঢাকিবলৈ এই ধুতি পৰিধান কৰে। ধুতি সাধাৰণতে এক আয়ত আকৃতিৰ দীঘলীয়া নিচিলোৱা কাপোৰ। এখন ধুতিৰ দৈঘ্য প্ৰায় ৪.৫ মিটাৰ আৰু প্ৰস্থ ১ মিটাৰ। ই এখন এক ৰঙী উকা কাপোৰ। কাষৰী থকা ধুতিবোৰ বিশেষ অনুষ্ঠানত পৰিধান কৰা হয়।

## ব্যুৎপত্তি
ধুতি শব্দটো সংস্কৃতৰ পৰা উদ্ভৱ হৈছে যাৰ অৰ্থ হৈছে "পৰিষ্কাৰ বা প্ৰক্ষালন কৰা। " বস্ত্ৰৰ সন্দৰ্ভত ই দৈনন্দিন পৰিধান কৰা পৰিষ্কাৰ কৰি ৰখা বস্ত্ৰকে বুজায়। প্ৰাচীন কালত দুইভৰিৰ মাজেৰে পিছফালে নি, ভৰিকেইটা শিথিলকৈ আৱৰি ৰখাকৈ খুচি লৈ, পুনৰাই সন্মুখত ভৰিৰ ফালে দীঘলীয়া কোঁচ দি পিন্ধা অন্ত্ৰিয়ৰ পৰা ধুতিয়ে বিকাশ লাভ কৰিছে আৰু আজিকালিৰ ঔপচাৰিক ধুতিসমূহো এনেকৈয়ে পৰিধান কৰা হয়। আনহাতে ঘৰুৱাভাৱে ধুতি এখন, দুইভৰিত ঢিলাকৈ মেৰিয়াই ইয়াৰ পিছ অংশ সন্মুখলৈ আনি কঁ‌কালত খুচি লৈ মুকলি হৈ থকা আগ দুটা পিছফালে গুঁ‌জি লোৱা হয়। ইয়াৰ ফলত ধুতিখন দুইভৰি মেৰিয়াই ৰখা পায়জামা একোটাৰ দৰে হয়।

## ব্যৱহাৰ

পুৰাতন জৈন পুৰুষ সকল যেতিয়া পূজাৰ বাবে মন্দিৰলৈ গৈছিল, তেতিয়া তেওঁলোকে ধুতি পৰিধান কৰিছিল। তেওঁলোকৰ কিছু লোকে বিশ্বাস কৰিছিল যে "একবস্ত্ৰ পৰিধান প্ৰদূষণৰ অভেদ্য। " সেয়ে মাংগলিক কাম কাজত অন্য বস্ত্ৰতকৈ ধুতি পৰিধান কৰাটো অধিক শুভ বুলি গণ্য কৰা হয়।
অধোবস্ত্ৰ হিচাবে পৰিচিত এই বস্ত্ৰ মুলতঃ পুৰুষসকলে পৰিধান কৰে। কঁকালৰ পৰা আঁঠুৰ তললৈকে পৰাকৈ এই চুৰিয়া পৰিধান কৰা হয়। সমাজৰ বিশেষ ব্যক্তিসকলে ৰেচম মুগা আদিৰে তৈয়াৰী ধুতি বা চুৰিয়া পৰিধান কৰিছিল। চুৰিয়াক ভুনি হিচাবেও জনা যায়। পূৰ্বতে চুৰিয়াৰ দৈৰ্ঘ্য আৰু পিন্ধাৰ ধৰণে সমাজৰ বিভিন্ন শ্ৰেণীৰ মৰ্যাদা নিৰূপন কৰিছিল।
অসমীয়া পুৰুষ সকলে পৰম্পৰাগত ভাৱে বিভিন্ন সময় আৰু প্ৰয়োজনত ধুতি বা চুৰিয়া পৰিধান কৰে। বিহু নৃৃত্য কৰোঁতে পুৰুষ সকলে আঁঠুৰ মুৰলৈকে চুৰিয়া পৰিধান কৰা নিয়ম। আনহাতে গায়ন-বায়ন, ওজাপালি, সূত্ৰধাৰ নৃত্য আদি পৰিবেশন কৰিবৰ বাবে চুৰিয়াখন ভৰিৰ তল গাঁঠিলৈকে ঢাক খোৱাকৈ পৰিধান কৰে।

## অন্যান্য নাম

## বিভিন্ন অসমীয়া ধুতি বা চুৰিয়া
* মুগাৰ বৰ চুৰিয়া,
* পাটৰ চুৰিয়া,
* কপাহী চুৰিয়া,
* চিকণ পাটৰ চুৰিয়া,
* ধল পাটৰ চুৰিয়া,
* পাট মুগা মিহলি চুৰিয়া,
* মেজাংকৰি তিতাকৰীয়া চুৰিয়া আদি।

## তথ্যসূত্ৰ

শ্ৰেণী:বস্ত্ৰ
পবিত্ৰ ৰাভা

**পবিত্ৰ ৰাভা** (, জন্ম ৩১ জানুৱাৰী ১৯৭৬) অসমীয়া চলচ্চিত্ৰ জগতৰ এগৰাকী অভিনেতা। অসমৰ ওদালগুৰি জিলাৰ টংলাত জন্মগ্ৰহণ কৰা ৰাভাই হিন্দী, বঙালী, ইংৰাজী আদি ভাষাৰ চলচ্চিত্ৰতো অভিনয় কৰিছে। ২০১১ চনত থিয়েটাৰত পৰিচালকৰ পাৰদৰ্শিতা দেখুওৱাৰ বাবে তেওঁ 'উস্তাদ বিছমিল্লাহ খান যুৱ পুৰস্কাৰ' লাভ কৰে।

তেওঁ মনি শংকৰ পৰিচালিত ২০০৫ চনৰ ছবি 'তেংগ চাৰ্লে'ত অভিনয় কৰে, য’ত মুখ্য চৰিত্ৰ অভিনয় কৰিছিল অজয় দেৱগন, ববী দেউল, সঞ্জয় দত্ত, সুনীল চেট্টী, তনিশা, নন্দনা সেন আৰু সুদেশ বেৰী। একেদৰে তেওঁ মনি শংকৰ পৰিচালিত হিন্দী ছবি 'মুখবীৰ' (২০০৮) -তো অভিনয় কৰে। ২০১৪ চনৰ মাংগ্‌তে চাংগ্‌নেইজেং মেৰী কমৰ বাস্তৱ জীৱনৰ ওপৰত নিৰ্মিত হিন্দী ছবি 'মেৰী কম'ত তেওঁ অচঙৰ চৰিত্ৰত অভিনয় কৰে। জুবিন গাৰ্গ পৰিচালিত অসমীয়া চলচ্চিত্ৰ মিছন চাইনা, কাঞ্চনজংঘা আদিত তেওঁ অভিনয় কৰিছে।

## চলচ্চিত্ৰপঞ্জী

## বঁটা আৰু সন্মান
* উস্তাদ বিছমিল্লাহ খান যুৱ পুৰস্কাৰ (২০১১)
* প্ৰতিমা বৰুৱা পাণ্ডে বঁটা (২০২০)

## তথ্য সংগ্ৰহ

## বাহ্যিক সংযোগ
* 
* 
* 

শ্ৰেণী:অসমৰ ব্যক্তি
শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
এণ্টনী মোৰ নাম (চলচ্চিত্ৰ)

**এণ্টনী মোৰ নাম** ১৯৮৬ চনত মুক্তিপ্ৰাপ্ত এখন এক্সন আৰু ৰহস্য ধৰ্মী অসমীয়া চলচ্চিত্ৰ। এই  চলচ্চিত্ৰখন নিপ বৰুৱাই পৰিচালনা কৰিছিল। শইকীয়া এণ্টাৰপ্ৰাইজৰ বেনাৰত ছবিখন প্ৰযোজনা কৰিছিল ধৰ্মকান্ত শইকীয়াই।

## কাহিনীৰ সাৰাংশ
গৰ্ভতে পিতৃমোহৰ পৰা বঞ্চিত এণ্টনীক মাতৃয়ে সৰুতে গটাই দিয়ে ফাডাৰ যোচেফৰ হাতত। অনাথ হৈ জীয়াই এণ্টনীয়ে ডাঙৰ হৈ কেতবোৰ অপৰাধত লিপ্ত হয়। এই অপৰাধসমূহ কিন্তু আইনৰ চকুতহে অপৰাধ অথবা এণ্টনী অপৰাধী; সাধাৰণ ৰাইজৰ বাবে এণ্টনী ভগৱানস্বৰূপ। এণ্টনীয়ে চুৰ, ডকাইত কৰে যদিও সেয়া সমাজৰ হিতৰ বাবে। তথাকথিত কিছু সমাজসেৱক বা বিষয়াই জনসাধাৰণৰ হিতাৰ্থে কাম কৰাৰ বাবে আশ্বাস দিয়ে যদিও সেই আশ্বাসেৰেই তেওঁলোকে সমাজৰ নিম্ন শ্ৰেণীৰ লোকক লুটি-পুটি খায়। আৰু এনেবোৰ মুখা পিন্ধা ভদ্ৰলোকৰ মুখা খুলিবলৈয়ে এণ্টনীয়ে বেআইনী কিছু কাম কৰে। শেষত, এণ্টনীয়ে নিজ মাতৃৰ কাকুতিত পুলিচৰ হাতত ধৰা দিয়ে আৰু আদালতৰ পৰা নিৰ্দোষী হিচাপে ওলাই আহি নিজ পৰিয়ালক পুনৰাই বিচাৰি পায়। এয়াই হৈছে বোলছবিখনৰ কাহিনীভাগ।

## অভিনয় শিল্পীসকল

## সংগীত
এণ্টনী মোৰ নামৰ সংগীত পৰিচালনা কৰিছিল ৰমেন বৰুৱাই আৰু গীতৰ কথা আছিল কেশৱ মহন্তৰ।

## তথ্য সংগ্ৰহ

## বাহ্যিক সংযোগ
* 
*ইউটিউৱত এণ্টনী মোৰ নাম

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৬ বৰ্ষৰ চলচ্চিত্ৰ
ত্যাগবীৰ হেম বৰুৱা মহাবিদ্যালয়

**ত্যাগবীৰ হেম বৰুৱা মহাবিদ্যালয়** হৈছে শোণিতপুৰ জিলাৰ অন্তৰ্গত নদুৱাৰৰ জামুগুৰিহাট অঞ্চলৰ এখন উচ্চ শিক্ষাৰ প্ৰতিষ্ঠান। ১৯৬৩ চনত এই মহাবিদ্যালয় খনৰ প্ৰতিষ্ঠা কৰা হয়। ত্যাগবীৰ হেম বৰুৱাৰ নামেৰে মহাবিদ্যালয় খনৰ নাম ৰখা হয়। তেওঁ অসমৰ এজন স্বাধীনতা আন্দোলনৰ সক্ৰিয় অংশগ্ৰহণকৰি, সমাজকৰ্মী তথা লেখক। 
## মহাবিদ্যালয়ৰ পৰিৱেশ
## মহাবিদ্যালয়ৰ সুবিধাসমূহ
*কম্পিউটাৰ শিক্ষা
*গ্ৰন্থাগাৰ
*ছাত্ৰাবাস 
*ছাত্ৰীনিবাস
*খেলপথাৰ
*NCC, NSS
*শৰীৰ চৰ্চা কেন্দ্ৰ
*কেণ্টিন

## পাঠ্যক্ৰমসমূহ
ত্যাগবিৰ হেম বৰুৱা মহাবিদ্যালয়ত নিম্নোক্ত পাঠ্যক্ৰমসমূহৰ শিক্ষা প্ৰদান কৰা হয়। মহাবিদ্যালয়খনি গুৱাহাটী বিশ্ববিদ্যালয়ৰ অধীনস্থ। 
* উচ্চতৰ মাধ্যমিক (কলা আৰু বিজ্ঞান)
* স্নাতক (কলা, আৰু বিজ্ঞান)
* ইউ জি চি কেৰিয়াৰমুখী পাঠ্যক্ৰম(বিএ.বিএড ,বিএছচি.বিএড) 
* স্নাতকোত্তৰ (ইংৰাজী)

## শৈক্ষিক বিভাগসমূহ

কলা:
* ইংৰাজী বিভাগ
* অসমীয়া বিভাগ
*নেপালী বিভাগ
*বড়ো বিভাগ
* শিক্ষা বিভাগ
* অৰ্থনীতি বিভাগ
* ইতিহাস বিভাগ
* ৰাজনীতি বিজ্ঞান বিভাগ
* ভূগোল বিভাগ

বিজ্ঞান:
* উদ্ভিদ বিজ্ঞান বিভাগ
* প্ৰাণী বিজ্ঞান বিভাগ
* ৰসায়ন বিজ্ঞান বিভাগ
* পদাৰ্থ বিজ্ঞান বিভাগ
* অৰ্থনীতি বিভাগ
* গণিত বিভাগ

## তথ্যসূত্ৰ

শ্ৰেণী:অসমৰ মহাবিদ্যালয়সমূহ
লেহেতি শাক

**লেহেতি** বা **লেহেতি শাক** (, বৈজ্ঞানিক নাম: **Sphenoclea zeylanica**) জেকা বা বোকাময় ঠাইত গজা এবিধ তৃণজাতীয় উদ্ভিদ। লেহেতিকে ধৰি Sphenoclea গণত মূলতঃ দুবিধ প্ৰজাতি আছে। বছৰি হোৱা এই উদ্ভিদবিধ ঘাইকৈ গ্ৰীষ্মপ্ৰধান অঞ্চলসমূহত দেখা যায়। দক্ষিণ তথা দক্ষিণ-পূব এচিয়াৰ বাংলাদেশ, কম্বোডিয়া, ভাৰত, ইণ্ডোনেচিয়া, লাওছ, মালয়েচিয়া, ম্যানমাৰ, নেপাল, পাকিস্তান, ফিলিপাইনছ, শ্ৰীলংকা, থাইলেণ্ড আৰু ভিয়েটনাম আদিৰ লগতে বলিভিয়া, আমেৰিকা যুক্তৰাষ্ট্ৰ, ইৰাণ, মাদাগাস্কাৰ, নাইজেৰিয়া, টাঞ্জানিয়া, পেৰু আদি দেশত প্ৰাকৃতিকভাৱে লেহেতি গজে। বাৰিষা কালত অসমৰ পথাৰ, কঁ‌ঠিয়াতলী আদিত লেহেতি প্ৰচুৰ পৰিমাণে দেখা যায়। ইয়াক অসমৰ অঞ্চলভেদে **তেলমৌ** বা **দুদলি** বুলিও কোৱা হয়। মিচিং ভাষাত ইয়াৰ নাম আৰৌগ অয়িং। 
## বিৱৰণ
লেহেতিৰ ভিতৰভাগ ফোঁপোলা আৰু ই ৭-১৫০ ছেমিলৈকে ওখ হ'ব পাৰে। ইয়াৰ মূল গা-গছডাল পোন আৰু ই বহুকেইটা শাখাত বিভক্ত। ইয়াৰ শিপাসমূহ শুকুলা ৰঙৰ আৰু গুচ্ছ আকৃতিৰ। লেহেতিৰ পাত নিমজ, দীঘলীয়া আৰু মূৰ অংশ জোঙা। ই দীঘলে প্ৰায় ০.৭৫-৭.৫ ছেমি আৰু বহলে প্ৰায় ০.৫-১.৫ ছেমি। মূল গা-গছ আৰু শাখাসমূহৰ মূৰত থকা পুষ্পবৃন্তসমূহৰ আকৃতি গোমধানৰ দৰে আৰু ই প্ৰায় ৭.৫ ছেমি পৰ্যন্ত দীঘল হয়। বৃন্ত অংশত থোপাথোপিকৈ ফুলা ফুলৰ ৰঙ বগা বা ইষৎ সেউজীয়া। লেহেতিৰ গুটিসমূহ ইষৎ হালধীয়া-মটিয়া বৰণৰ।

## ব্যৱহাৰ
ভাৰত, ইণ্ডোনেচিয়া আদি বিভিন্ন ঠাইত লেহেতিৰ কুমলীয়া গা-গছ আৰু আগ অংশ খাদ্য হিচাপে গ্ৰহণ কৰা হয়। অসমতো লেহেতিক শাক হিচাপে ভাজি বা মঙহ আদিৰ লগত ৰান্ধি খোৱা হয়। 
## অপকাৰিতা
লেহেতিক কৃষিক্ষেত্ৰৰ অপতৃণ হিচাপে গণ্য কৰা হয় আৰু ই শস্যৰ উৎপাদন ২৫-৫০% কমাই দিব পাৰে।
## তথ্য সংগ্ৰহ


শ্ৰেণী:উদ্ভিদজগত
শক্তি কাপুৰ

**শক্তি কাপুৰ** () ভাৰতৰ হিন্দী চলচ্চিত্ৰ জগতৰ এগৰাকী অভিনেতা। তেওঁৰ প্ৰকৃত নাম সুনীল সিকান্দাৰলাল কাপুৰ (Sunil Sikanderlal Kapoor)। হিন্দী চলচ্চিত্ৰত তেওঁ খলনায়ক আৰু কমেডিয়ান চৰিত্ৰত অভিনয় কৰাৰ বাবে বেছি পৰিচিত, তেওঁ কৰ্মজীৱনত ৭০০খনৰো অধিক চলচ্চিত্ৰত অভিনয় কৰিছে। ১৯৮০ আৰু ১৯৯০ৰ দশকত, শক্তি কাপুৰে অভিনেতা অসৰানী আৰু কাদেৰ খানৰ সৈতে ১০০খনৰো অধিক চলচ্চিত্ৰত ব্যংগাত্মক বা খলনায়ক হিচাপে একেলগে কাম কৰিছে। তেওঁ ২০১১ চনত ভাৰতীয় ৰিয়েলিটি শ্ব’ 'বিগ বস'ৰ প্ৰতিযোগী আছিল।

## প্ৰাৰম্ভিক জীৱন
১৯৫২ চনৰ ৩ চেপ্টেম্বৰত ভাৰতৰ দিল্লীত পঞ্জাবী পৰিবাৰত শক্তি কাপুৰৰ জন্ম হৈছিল। তেওঁৰ পিতৃ নতুন দিল্লীৰ কানাট প্লেচত দৰ্জীৰ দোকান চলাইছিল। বলিউডত দীৰ্ঘ সংগ্ৰামৰ অন্তত, সুনীল দত্ত যেতিয়া তেওঁৰ পুত্ৰ সঞ্জয়ক প্ৰবৃত্ত কৰাৰ বাবে “ৰকি” বনাইছিল তেতিয়া তেওঁক স্পট কৰিছিল। তাৰপিছত তেওঁক চলচ্চিত্ৰৰ প্ৰতিপক্ষ হিচাবে নিক্ষেপ কৰা হৈছিল। তেতিয়া সুনীল দত্তই অনুভৱ কৰিছিল যে তেওঁৰ প্ৰকৃত নাম “সুনীল সিকান্দৰলাল কাপুৰ” তেওঁৰ নামটো খলনায়কৰ বাবে উপযুক্ত নহয় আৰু এইদৰে তেওঁৰ নাম সলনি কৰি “শক্তি কাপুৰ” ৰখা হয়।

তেওঁ শক্তি কাপুৰ নামেৰে এক আইকনিক ভিলেন পায় বলিউডত। চলচ্চিত্ৰখনত তেওঁৰ অভিনীত চৰিত্ৰ আৰ ডি ব্যাপক প্ৰশংসা লাভ কৰে।

## ব্যক্তিগত জীৱন
১৯৮২ চনত তেওঁ শিৱাংগী কাপুৰৰ সৈতে বিবাহপাশত আবদ্ধ হয়। সিহঁতৰ দুই সন্তান; সিদ্ধান্ত কাপুৰ এগৰাকী অভিনেতা আৰু ডি.জে. (ডিস্ক জকি) সহকাৰী পৰিচালক আৰু কন্যা শ্ৰদ্ধা কাপুৰ বৰ্তমান সময়ৰ এগৰাকী জনপ্ৰিয় বলিউড অভিনেত্ৰী। তেওঁ মুম্বাইৰ জুহুত বাস কৰে।

## বঁটা আৰু মনোনয়ন
* ১৯৮৪: মনোনীত: ফিল্মফেয়াৰ বেষ্ট কমেডিয়ান এৱাৰ্ড – *[[:en:Mawaali|মাৱালী]]*
* ১৯৮৫: মনোনীত: ফিল্মফেয়াৰ বেষ্ট কমেডিয়ান এৱাৰ্ড –*[[:en:Tohfa|তহফা]]*
* ১৯৯৫: ফিল্মফেয়াৰ বেষ্ট কমেডিয়ান এৱাৰ্ড – *[[:en:Raja Babu (film)|ৰাজা বাবু]]*
* ১৯৯৫: মনোনীত: ফিল্মফেয়াৰ বেষ্ট কমেডিয়ান এৱাৰ্ড – *[[:en:Andaz Apna Apna|আন্দাজ অপনা অপনা]]*
* ১৯৯৭: মনোনীত: ফিল্মফেয়াৰ বেষ্ট কমেডিয়ান এৱাৰ্ড – *[[:en:Loafer (1996 film)|লফাৰ]]*
* ১৯৯৮: মনোনীত: ফিল্মফেয়াৰ বেষ্ট কমেডিয়ান এৱাৰ্ড – *যুড়ৱা*

## টেলিভিচন

## তথ্য সংগ্ৰহ

## বাহ্যিক সংযোগ
* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:ফিল্মফেয়াৰ বঁটা বিজয়ী
শ্ৰেণী:জীৱিত ব্যক্তি
পণ্ডিত যশৰাজ

**পণ্ডিত যশৰাজ** (২৮ জানুৱাৰী ১৯৩০&nbsp;– ১৭ আগষ্ট ২০২০) এগৰাকী ভাৰতীয় শাস্ত্ৰীয় সংগীত শিল্পী, সংগীত প্ৰশিক্ষক তথা তবলা বাদক। তেওঁ ভাৰতীয় শাস্ত্ৰীয় সংগীতৰ হিন্দুস্তানী শাস্ত্ৰীয় সংগীত ধাৰাৰ 'মেৱাতী ঘৰাণা'ৰ অন্তৰ্ভুক্ত আছিল। প্ৰায় আঠ দশক জোৰা তেওঁৰ সাংগীতিক জীৱনত বহুতো ৰাষ্ট্ৰীয় তথা আন্তঃৰাষ্ট্ৰীয় বঁটা লাভ কৰিছে। তেওঁ মূলতঃ শাস্ত্ৰীয় আৰু অৰ্ধ শাস্ত্ৰীয় গীতসমূহ বহুতো এলবাম আৰু চলচ্চিত্ৰত সিঁচৰতি হৈ আছে। তেওঁ ভাৰত, কানাডা আৰু আমেৰিকা যুক্তৰাষ্ট্ৰত ভাৰতীয় শাস্ত্ৰীয় সংগীতৰ শিক্ষা প্ৰদান কৰিছিল। ২০২০ চনৰ ১৭ আগষ্ট তাৰিখে আমেৰিকা যুক্তৰাষ্ট্ৰৰ নিউ জাৰ্চিত হৃদযন্ত্ৰৰ ক্ৰিয়া বন্ধ হৈ ৯০ বছৰ বয়সত তেওঁৰ মৃত্যু হয়।

## প্ৰাৰম্ভিক জীৱন
১৯৩০ চনৰ ২৮ জানুৱাৰী তাৰিখে ব্ৰিটিছ পঞ্জাবৰ অন্তৰ্ভুক্ত হিচাৰ জিলাৰ (বৰ্তমান হাৰিয়ানাৰ ফাতেহাবাদ জিলা) পিলি মান্দৰী নামৰ সৰু গাঁও এখনৰ ব্ৰাহ্মণ পৰিয়ালত পণ্ডিত যশৰাজৰ জন্ম হৈছিল।  তেওঁৰ পিতৃ পণ্ডিত মতিৰাম এগৰাকী শাস্ত্ৰীয় সংগীত শিল্পী আছিল। ১৯৩৪ চনত যশৰাজৰ মাত্ৰ চাৰি বছৰ বয়সতে পিতৃ মতিৰামৰ মৃত্যু হয়। এইদিনা যশৰাজক মিৰ উচমান আলী খানৰ ৰাজ দৰবাৰত ৰাজ্যিক সংগীত শিল্পীৰ বিষয়াবাব প্ৰদান কৰা হয়। যশৰাজৰ জ্যেষ্ঠ ভাতৃ পণ্ডিত প্ৰতাপ নাৰায়ণো এগৰাকী বিখ্যাত সংগীত শিল্পী আছিল। তেওঁ সংগীত পৰিচালক যতীন-ললিত, গায়িকা অভিনেত্ৰী সুলক্ষণা পণ্ডিত আৰু অভিনেত্ৰী বিজয়েতা পণ্ডিতৰ পিতৃ। যশৰাজৰ জ্যেষ্ঠতম ভাতৃ পণ্ডিত মণিৰামো এগৰাকী শাস্ত্ৰীয় সংগীত শিল্পী।

যশৰাজে প্ৰাৰম্ভিক জীৱন হায়দৰাবাদত কটাই প্ৰায়ে গুজৰাটৰ সানন্দলৈ গৈ 'মেৱাতী ঘৰাণা'ৰ সংগীতজ্ঞ সমূহৰ পৰা সংগীতৰ শিক্ষা লাভ কৰিছিল। তেওঁ সানন্দৰ ঠাকুৰ চাহিব মহাৰাজ জয়ন্ত সিং ৱাঘেলাৰ বাবে পৰিবেশন কৰাৰ লগতে তেওঁৰ পৰা সংগীতৰ শিক্ষা লাভ কৰিছিল।

১৯৪৬ চনত তেওঁ কলিকতালৈ যায় আৰু ৰেডিঅ'ত শাস্ত্ৰীয় সংগীতশিল্পী হিচাপে যোগদান কৰে।

## ব্যক্তিগত জীৱন

১৯৬০ চনত বোম্বেত পণ্ডিত যশৰাজে চলচ্চিত্ৰ পৰিচালক ভি. শান্তাৰামৰ জীয়েক মধুৰা শান্তাৰামক লগ পায় আৰু ১৯৬২ চনত তেওঁলোক বিবাহপাশত আৱদ্ধ হয়। প্ৰথমতে তেওঁলোক কলিকতাত বাস কৰিছিল যদিও ১৯৬৩ চনত বোম্বেলৈ যায়। তেওঁলোকৰ পুত্ৰ সাৰংগ দেৱ পণ্ডিত আৰু কন্যা দুৰ্গা যশৰাজ। ২০০৯ চনত মধুৰায়ে 'সংগীত মাৰ্তন্দ পণ্ডিত যশৰাজ' নামেৰে এখন চলচ্চিত্ৰ নিৰ্মাণ কৰে। ২০২০ চনত তেওঁ 'আই তুজা আশীৰ্বাদ' নামৰ মাৰাঠী ছবি নিৰ্মাণ কৰিছিল।
ইয়াত লতা মংগেশকাৰ আৰু তেওঁৰ স্বামী পণ্ডিত যশৰাজে মাৰাঠী গীত গাইছিল।

## টোকা


## তথ্য উৎস

## বাহ্যিক সংযোগ

* ব্যক্তিগত ৱেবচাইট 
* পণ্ডিত যশৰাজ সংগীত প্ৰতিষ্ঠান, নিউয়ৰ্ক

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:বাদ্যযন্ত্ৰী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰদ্ধা কাপুৰ

**শ্ৰদ্ধা কাপুৰ** (; জন্ম ৩ মাৰ্চ ১৯৮৭) এগৰাকী ভাৰতীয় অভিনেত্ৰী আৰু নেপথ্য কণ্ঠশিল্পী যিয়ে বিশেষকৈ হিন্দী চলচ্চিত্ৰৰ লগত জড়িত। তেওঁ ভাৰতৰ সৰ্বাধিক জনপ্ৰিয় আৰু সৰ্বাধিক বেতন প্ৰাপ্ত অভিনেত্ৰীসকলৰ তালিকাত স্থান পাইছে আৰু ফোৰ্বচ এছীয়াত সিহঁতৰ ২০১৬ চনৰ ৩০ আণ্ডাৰ ৩০ তালিকাত স্থান পাইছিল।

শ্ৰদ্ধা কাপুৰ শক্তি কাপুৰৰ কন্যা। তেওঁ ২০১০ত সংক্ষিপ্ত চৰিত্ৰত 'তিন পাট্টী' চলচ্চিত্ৰৰ যোগেদি কৰ্মজীৱনৰ পাতনি মেলিছিল আৰু অনুসৰণ কৰিছিল কিশোৰ নাটক 'লৱ কা দ্যা এণ্ড' (২০১১) -ত য’ত তেওঁ প্ৰথম প্ৰধান ভূমিকাত অভিনয় কৰে। বাণিজ্যিকভাৱে সফল ৰোমাণ্টিক নাটক 'আশিকী ২' (২০১৩)-ত এগৰাকী গায়িকাৰ চৰিত্ৰত অভিনয় কৰাত তেওঁ ব্যাপক পৰিচিতি অৰ্জন কৰিছিল, যাৰ বাবে তেওঁ শ্ৰেষ্ঠ অভিনেত্ৰীৰ ফিল্মফেয়াৰ বঁটালৈ মনোনীত হৈছিল। পিছৰ বছৰ, তেওঁ বিশাল ভৰদ্বাজৰ সমালোচিত, প্ৰশংসিত নাটক 'হায়দাৰ' (২০১৪), যি উইলিয়াম শেক্সপিয়েৰৰ ট্ৰেজেডী হেমলেটক ৰূপান্তৰিত কৰে, তাত তেওঁ ওফেলিয়াৰ চৰিত্ৰত অভিনয় কৰিছিল। ৰোমাণ্টিক থ্ৰিলাৰ 'এক ভিলেন' (২০১৪), নৃত্য নাটক 'এবিচডি ২' (২০১৫) আৰু একশ্বন নাটক 'বাঘি' (২০১৬) চলচ্চিত্ৰত অভিনেতাসকলোৰ ভূমিকাত কাপুৰে নিজেকে প্ৰতিষ্ঠিত কৰিছিল। দুৰ্বল চিৰিজ চলচ্চিত্ৰসমূহৰ পিছত, তেওঁৰ সৰ্বাধিক উপাৰ্জনৰ মুক্তিপ্ৰাপ্ত কমেডী হৰৰ 'স্ত্ৰী' (২০১৮), একশ্বন থ্ৰিলাৰ 'সাহো' (২০১৯) আৰু ব্যংগাত্মক-নাটক 'ছিচোৰ' (২০১৯)।

চলচ্চিত্ৰ অভিনয় কৰাৰ লগতে কাপুৰে কেইখনমান চলচ্চিত্ৰত গানও গাইছিল।

## চলচ্চিত্ৰপুঞ্জী

## ডিস্ক’গ্ৰাফী

## বঁটা আৰু মনোনয়ন

## তথ্যসূত্ৰ

## বাহ্যিক সংযোগ

* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মুম্বাইৰ অভিনেত্ৰী
শ্ৰেণী:মাৰাঠী ব্যক্তি